open-index/open-wikipedia-markdown huggingface dataset:
ഡെൽയൂജ് (സോഫ്റ്റ്‌വെയർ)

[thumb|right|180px|ഡെൽയൂജ് 1.1.6, [ഉബുണ്ടു|ഉബുണ്ടു ലിനക്സിൽ]]
ഒരു ബിറ്റ്‌റ്റോറന്റ് ക്ലൈയന്റ് സോഫ്റ്റ്‌വെയറാണ് ഡെൽയൂജ്(deluge). പൈത്തൺ, ജിറ്റികെ+ എന്നിവയുപയോഗിച്ചാണ് ഈ സോഫ്റ്റ്‌വെയറിന്റെ നിർമ്മാണം.
പോസിക്സ് (POSIX) മാനദണ്ഡങ്ങൾ പാലിക്കുന്ന ഓപ്പറേറ്റിങ്ങ് സിസ്റ്റങ്ങളിൽ ഉപയോഗിക്കുവാൻ സാധിക്കുന്ന ഒരു സോഫ്റ്റ്‌വെയറാണിത്. ജിറ്റികെ(GTK) അടിസ്ഥാനമായുള്ള ഡെസ്ക്റ്റോപ്പ് സം‌വിധാനങ്ങളായ ഗ്നോം, എക്സ്എഫ്സിഇ (Xfce) എന്നിവയ്ക്കു വേണ്ടിയുള്ള ഒരു സമ്പൂർണ്ണ ബിറ്റ്‌റ്റോറന്റ് ക്ലയന്റ് എന്ന നിലയിലാണ് പ്രസ്തുത സോഫ്റ്റ്‌വെയറിന്റെ വികസനം തുടങ്ങിയത്. നിലവിൽ വിൻഡോസ്, മാക് ഒ.എസ്. എക്സ്  എന്നീ ഓപ്പറേറ്റിങ്ങ് സിസ്റ്റങ്ങൾക്കു വേണ്ടിയുള്ള പതിപ്പുകളുമുണ്ട്.

## ചരിത്രം
ഉബുണ്ടുഫോറംസ്.ഓർഗിന്റെ (ubuntuforums.org) അംഗങ്ങളായ സാക്ക് റ്റിബ്ബിറ്റ്സ്, അലോൺ സക്കായ് എന്നിവരാണ് ഡെൽയൂജ് നിർമ്മിച്ചത്. ഗൂഗിൾ കോഡ് വെബ്സൈറ്റ് ആയിരുന്നു ആദ്യകാലത്ത് ഡെൽയൂജ് വികസനത്തിനും മറ്റും ഉപയോഗിച്ചിരുന്നത്, പിന്നീഡ് ഡെൽയൂജ്-റ്റോറന്റ്.ഓർഗ് (deluge-torrent.org) എന്ന സ്വന്തം സൈറ്റിലേക്കു മാറി.

വികസനത്തിന്റെ ആദ്യ ഘട്ടങ്ങളിൽ ജിറ്റോറന്റ് (gTorrent) എന്നായിരുന്നു ഈ സോഫ്റ്റ്‌വെയറിന്റെ പേര്, കാരണം ഇത് ഗ്നോമിനു വേണ്ടി മാത്രമുള്ള ഒരു ബിറ്റ്‌റ്റോറന്റ് ക്ലയന്റ് എന്ന ഉദ്ദേശത്തിലായിരുന്നു നിർമ്മിച്ചു തുടങ്ങിയത്. സെപ്റ്റംബർ 25 , 2006 ഔദ്യോഗികമായി സോഫ്റ്റ്‌വെയർ റിലീസ് ചെയ്തപ്പോൾ ഡെൽയൂജ് എന്ന് പേര് മാറ്റിയിരുന്നു, ഗ്നോമിനു വേണ്ടി മാത്രമല്ല എന്ന് സാരം.

## പുറമെ നിന്നുള്ള കണ്ണികൾ‍
#ഡെൽയൂജ് ഹോംപേജ്
#ഡെൽയൂജ് ചർച്ചാവേദി

## അവലംബം

വർഗ്ഗം:ആപ്ലിക്കേഷൻ സോഫ്റ്റ്‌വെയർ
ലൈലത്തുൽ ഖദ്‌ർ

ഇസ്ലാമികവിശ്വാസപ്രകാരം, ഖുർആൻ അവതരിക്കപ്പെട്ട രാത്രിയാണ്‌ **ലൈലത്തുൽ ഖദ്‌ർ** () അഥവാ നിർണ്ണയത്തിന്റെ രാത്രി. റമളാൻ മാസത്തിലാണിത്. ഈ രാത്രിയിൽ ചെയ്യുന്ന പുണ്യപ്രവൃത്തികൾ, ആയിരം മാസങ്ങൾ കൊണ്ട് ചെയ്യുന്ന പ്രവൃത്തിയേക്കാൾ ഉത്തമമാണെന്ന് ഖുർആൻ പറയുന്നു.

## എന്നാണ്‌ ലൈലത്തുൽ ഖദ്ർ
റമദാനിലെ ഏത് ദിവസത്തിലാണ്‌ ലൈലത്തുൽ ഖദ്‌ർ എന്ന് പ്രവാചകൻ കൃത്യമായി പറഞ്ഞു തന്നിട്ടില്ല. ഒരിക്കൽ പ്രവാചകൻ, എന്നാണ് ലൈലത്തുൽ ഖദ്റെന്ന് സ്വഹാബത്തിനെ പഠിപ്പിക്കാൻ തുനിഞ്ഞതായിരുന്നു. പക്ഷെ പിന്നീടാ അറിവ് മറയ്ക്കപ്പെടുകയും ഉയർത്തപ്പെടുകയുമാണുണ്ടായത്. റമദാനിലെ അവസാനത്തെ പത്ത് ദിവസങ്ങളിലെ ഒറ്റയായി വരുന്ന രാവുകളിൽ (റമദാൻ 21,23,25,27,29) അതിനെ അന്വേഷിക്കുവാനാണ് പ്രവാചകൻ നിർദ്ദേശിച്ചിട്ടുള്ളത്. ഈ ദിവസം എന്നാണെന്നത് സംബന്ധിച്ച് വ്യത്യസ്ത അഭിപ്രായങ്ങളുണ്ട്. അവസാനത്തെ അഞ്ച് ദിവസങ്ങളിൽ അന്വേഷിക്കുക എന്ന് വന്നിട്ടുള്ള ഹദീസ് ഉദ്ധരിച്ച് 25, 27, 29 രാവുകളിലായിരിക്കുമെന്നും സ്വഹീഹ് മുസ്ലിമിൽ വന്നിട്ടുള്ള രണ്ടു ഹദീസുകളുടെ അടിസ്ഥാനത്തിൽ 21നാണെന്നും 23നാണെന്നും അഭിപ്രായങ്ങളുണ്ട്. ഈ രാവിനെപ്പറ്റി പ്രവാചകൻ പറഞ്ഞ ചന്ദ്രന്റെ സവിശേഷതകൾ അടിസ്ഥാനമാക്കി റമദാൻ 27നാണെന്നും അഭിപ്രായങ്ങളുണ്ട്.

## കർമ്മങ്ങൾ
ലൈലത്തുൽ ഖദ്റിനെ പ്രതീക്ഷിക്കുന്ന ദിവസങ്ങളിൽ പ്രത്യേകമായി ഒരു കർമ്മവും നിർബന്ധമാക്കപ്പെട്ടിട്ടില്ല. എന്നാൽ പരമാവധി പുണ്യം നേടുക എന്ന ലക്ഷ്യത്തോടുകൂടി പല ഐച്ഛിക കർമ്മങ്ങൾക്കും വിശ്വാസികൾ കൂടുതൽ പ്രധാന്യം നൽകുന്നു.

### ഇഅ്തികാഫ്
ലൈലത്തുൽ ഖദ്റിനെ പ്രതീക്ഷിക്കുന്ന റമദാനിലെ അവസാനത്തെ പത്ത് ദിവസങ്ങളിൽ വിശ്വാസികൾ പള്ളിയിൽ ഭജനമിരിക്കാറുണ്ട്. ഇതിനെ ഇഅ്തികാഫ് എന്ന് പറയുന്നു.

### തറാവീഹ് നമസ്കാരം
വിശ്വാസികൾ ഈ രാവുകളിൽ ഖുർ‌ആൻ പാരായണവും പ്രാർഥനയുമായി പള്ളികളിൽ കഴിഞ്ഞുകൂടും. ലൈലത്തുൽ ഖദ്റിൽ വിശ്വാസത്തോടും നിഷ്കളങ്കതയോടും കൂടി രാത്രി എഴുന്നേറ്റു നമസ്കരിക്കുന്നവരുടെ എല്ലാ മുൻകാല പാപങ്ങളും പൊറുക്കപ്പെടുമെന്ന് ഹദീസുകളിൽ വന്നിട്ടുണ്ട്. 

### മറ്റു പ്രാർത്ഥനകൾ
ഈ അനുഗൃഹീത രാവിൽ ഇങ്ങനെ പ്രാർത്ഥിക്കുവാൻ പ്രവാചകൻ പറഞ്ഞിട്ടുണ്ട്: 'അല്ലാഹുമ്മ ഇന്നക്ക അഫ്ഫുവ്വുൻ തുഹിബ്ബുൽ അഫുവ ഫഅ്ഫു അന്നീ' (അല്ലാഹുവേ, നീ ധാരാളമായി പൊറുക്കുന്നവനും, പൊറുത്തുകൊടുക്കുവാൻ ഇഷ്ടപ്പെടുന്നവനുമാണല്ലോ, അതിനാൽ എനിക്കു നീ പൊറുത്തു തരേണമേ.)

## അവലംബം

വർഗ്ഗം:മുസ്ലീങ്ങളുടെ ആഘോഷങ്ങൾ
യാനി

**യാനി**(Yiannis Hrysomallis (pronounced Chrysomallis), (Greek: Γιάννης Χρυσομάλλης, classical transcription Giannis Chrysomallis) ലോകപ്രശസ്തനായ സംഗീതജ്ഞനാണ്. 1954 നവംബർ 14-ന് ഗ്രീസിലെ കലമാട്ടയിലാണ് യാനി ജനിച്ചത്. സംഗീതം പഠിക്കാതെ സ്വന്തമായി വികസിപ്പിച്ചെടുത്ത തനതു ശൈലിയിലുള്ള പിയാനോ, കീബോർഡ് സംഗീതത്തിന്റെ പേരിലാണ് അദ്ദേഹം കൂടുതൽ അറിയപ്പെടുന്നത്. അദ്ദേഹത്തിന്റെ യാനി ലൈവ് അറ്റ് അർക്കോപൊളിസ് ലോകത്തിലെ തന്നെ കൂടുതൽ വിറ്റഴിക്കപ്പെട്ട ആൽബങ്ങളിൽ ഒന്നാണ്.1997-ൽ താജ്‌ മഹൽ, ചൈന എന്നിവിടങ്ങളിൽവച്ചാണ്‌ ട്രിബ്യൂട്ട് എന്ന ആൽബം റെകോർഡ് ചെയ്തത്.

## അവലംബം


വർഗ്ഗം:ഗ്രീക്ക് സംഗീതജ്ഞർ
വർഗ്ഗം:1954-ൽ ജനിച്ചവർ
തീവ്രവാദം

ഏതെങ്കിലും ആശയങ്ങളോടോ പ്രസ്ഥാനത്തോടോ കടുത്ത ആഭിമുഖ്യം പുലർത്തുന്നതും നിലപാടുകളിൽ വിട്ടുവീഴ്ചയ്ക്ക് ഒരുക്കമല്ലാത്തതും ആണ് **തീവ്രവാദം**. ജനാധിപത്യ സമൂഹങ്ങളിൽ അധികാരകേന്ദ്രീകൃതമായ ഭരണത്തിലേക്ക് നയിക്കുന്ന വിപ്ലവങ്ങൾക്ക് ആഹ്വാനം നൽകുകയോ പ്രോത്സാഹിപ്പിക്കുകയോ ചെയ്യുന്നവരെ അവരെടുക്കുന്ന നിലപാടുകളനുസരിച്ച് പലപ്പോഴും തീവ്രവാദികൾ എന്നും മിതവാദികൾ എന്നും തിരിക്കാറുണ്ട്. സമൂഹത്തിലെ രാഷ്ട്രീയധാരയിൽ നിന്ന് മാറി ഒരു തത്ത്വസംഹിതയോടോ വംശീയ/ദേശീയ കാഴ്ചപ്പാടുകളോടോ ഉള്ള അന്ധമായ വിധേയത്വം തീവ്രവാദത്തിന്റെ ലക്ഷണമാണ്‌. തീവ്രവാദം വംശീയം, ദേശീയം, വർഗ്ഗീയം, മതപരം എന്നിങ്ങനെ വിഭജിക്കപ്പെട്ടിരിക്കുന്നു. രാഷ്ട്രീയമായ തീവ്രവാദത്തെ ഇടതുപക്ഷ, വലതുപക്ഷ അഥവാ യാഥാസ്ഥിതിക തീവ്രവാദം എന്നു വിഭജിക്കാറുണ്ട്. മതപരമായ തീവ്രവാദത്തിന്‌ മതഭ്രാന്തെന്നും അതു വച്ചുപുലർത്തുന്നവരെ മതഭ്രാന്തന്മാർ എന്നും വിശേഷിപ്പിക്കാറുണ്ട്.

രാഷ്ട്രീയ രംഗത്തുള്ളതുപോലെ ശാസ്ത്രസാങ്കേതിക രംഗങ്ങളിലും തീവ്രവാദികളും മിതവാദികളും ഉണ്ട്. തീവ്രവാദികളായ ശാസ്ത്രജ്ഞർ പലരും പിൽക്കാലത്ത് അന്ധവിശ്വാസികൾ എന്ന് മുദ്രകുത്തപ്പെടുന്നതിനും ചരിത്രം സാക്ഷിയാണ്. പൈതഗോറസ് ഒരു ഉദാഹരണം മാത്രം.

ഭീകരവാദത്തിന്റെ തുടക്കം പലപ്പോഴും തീവ്രവാദം ആണെന്നുള്ളത് കൊണ്ട് തന്നെ പലപ്പോഴും ഭീകരവാദത്തേയും തീവ്രവാദത്തേയും ഒന്നായി ചിത്രീകരിക്കാറുണ്ട്.

## ഇതും കാണുക
*ഭീകരവാദം

## അവലംബം

http://malayalam.webdunia.com/miscellaneous/special07/idday/0708/14/1070814104_1.htm

http://suryapravaham.blogspot.in/p/blog-page_7379.html

http://sanghasamudra.blogspot.in/2012/08/blog-post_1490.html

http://malayal.am/node/22609
സംസ്കൃതജന്യവാദം

മലയാള ഭാഷയുടെ ഉല്പത്തിയെ സംബന്ധിച്ച ഒരു സിദ്ധാന്തം. സംസ്കൃതപ്രഭവവാദികളുടെ അഭിപ്രായത്തിൽ സംസ്കൃതമാണ്‌ മലയാളത്തിന്റെ മൂലഭാഷ. സംസ്കൃതം ദേവഭാഷയാകയാൽ മലയാളമടക്കമുള്ള ഭാഷകൾ സംസ്കൃതത്തിൽ നിന്നാണ്‌ ഉണ്ടായതെന്ന വിശ്വാസം ഒരു കാലത്തെ സംസ്കൃത പണ്ഡിതന്മാർക്കുണ്ടായിരുന്നു. മലയാളത്തിലുള്ള ഒട്ടധികം പദങ്ങൾ സംസ്കൃതപദങ്ങളോ സംസ്കൃതജന്യപദങ്ങളോ ആണ്‌ എന്നതാണ്‌ വാസ്തവം. ഈ സംസ്കൃതാതിപ്രസരമാണ്‌ പണ്ഡിതന്മാരേയും സാധാരണജനങ്ങളേയും ഒരുപോലെ ഈ വിശ്വാസത്തിലേക്ക് നയിച്ചത്.  മലയാള ഭാഷ സംസ്കൃതജന്യമാണെന്ന ധാരണ ലീലാതിലകകാരനു തന്നെ ഉണ്ടായിരുന്നതായി പണ്ഡിതന്മാർ  അഭിപ്രായപ്പെടുന്നു. ലീലാതിലകകാരന്റെ ഈചിന്താഗതി ആധുനികകാലത്തു പൂർണ്ണമായും പിന്തുടർന്നിട്ടുള്ളത് വടക്കുംകൂർ രാജരാജവർമ മാത്രമാണ്‌. അദ്ദേഹത്തിന്റെ സാഹിതീസർവസ്വത്തിലെ 'ഭാഷാസ്വരൂപനിരൂപണം' എന്ന ഒന്നാം പ്രകരണത്തിൽ അതിദീർഘമായി അദ്ദേഹം ഈ വിഷയം അവതരിപ്പിച്ചിട്ടുണ്ട്.വാക്കുകളുടെ പരസ്പരബന്ധത്തെ അടിസ്ഥാനപ്പെടുത്തിയാണ്‌ വടക്കുംകൂർ തന്റെ വാദങ്ങൾ അവതരിപ്പിക്കുന്നത്.പദസാമ്യങ്ങളല്ല വ്യാകരണഘടനയും വ്യാകരണബന്ധങ്ങളുമാണ് ഭാഷാബന്ധങ്ങളുടെ നിർണയോപാധികൾ എന്ന വസ്തുത ഈ സംസ്കൃതപണ്ഡിതൻ പരിഗണിച്ചിട്ടി ല്ലെന്ന് വിമർശകന്മാർ ചൂണ്ടിക്കാണിക്കുന്നു.

## അവലംബം
പുരുഷഭേദനിരാസം

കൊടുന്തമിഴ് പരിണമിച്ചാണു മലയാളഭാഷയുണ്ടായത് എന്ന വാദത്തെ സാധൂകരിക്കാനായി എ.ആർ. രാജരാജവർമ്മ അവതരിപ്പിച്ച ആറു നയങ്ങളിൽ ഒന്നാണ്‌  **പുരുഷഭേദനിരാസം**. ‌തമിഴിൽ കാലവാചകങ്ങളായ ആഖ്യാതങ്ങളോടു കൂടി, കർത്താവിനോടുള്ള പൊരുത്തത്തിനു വേണ്ടി ലിംഗം, പുരുഷൻ, വചനം എന്നിവയെക്കുറിക്കുന്ന പ്രത്യയം ചേർക്കാറുണ്ട്. മലയാളഭാഷ ഇതെല്ലാം ഒന്നോടെ ഉപേക്ഷിച്ചു. ഇതിനെയാണു പുരുഷഭേദനിരാസം എന്നു പറയുന്നത്. തമിഴിൽ  അവൻ വന്താൻ, അവൾ വന്താൾ, അവർ വന്താർ, നീ വന്തായ്, നാൻ വന്തേൻ എന്നു പ്രയോഗിക്കുമ്പോൾ  മലയാളത്തിൽ അവൻ, അവൾ, അവർ, നീ, ഞാൻ എന്നിങ്ങനെ എല്ലാ നാമങ്ങളോടും വന്നു എന്ന ഒരൊറ്റക്രിയാരൂപമാണു ചേർക്കുന്നത്`.മലയാളത്തിൽ കർത്താവ് മാറുമ്പോഴും, ക്രിയക്കു മാറ്റമൊന്നും സംഭവിക്കുന്നില്ല. ആവർത്തനമായതിനാൽ ക്രിയാവസാനത്തിലെ പ്രത്യയപ്രയോഗം മലയാളഭാഷ തള്ളിക്കളഞ്ഞു എന്നാണ്‌ ഏ ആറിന്റെ വാദം. സംഖ്യാവിശേഷണം ചേർക്കുന്നപക്ഷം നപുംസകനാമങ്ങൾക്ക്  ബഹുവചനം വേണ്ട എന്ന് തീർച്ചപ്പെടുത്തിയിട്ടുള്ള ദ്രാവിഡഭാഷയ്ക്ക്  ഈ ആവർത്തനം ഒട്ടും യോജിക്കുന്നതല്ലെന്ന യുക്തി കരുതിയാണ്‌ മലയാളികൾ പുരുഷഭേദത്തെ നിശ്ശേഷം ഉപേക്ഷിച്ചതെന്ന് ഏ ആർ പറയുന്നു . 

## ഇതും കാണുക

*അനുനാസികാതിപ്രസരം
*താലവ്യാദേശം
*സ്വരസംവരണം
*ഖിലോപസംഗ്രഹം
*അംഗഭംഗം
തിരുപ്പാവൈ എന്ന കൃതിയിലെ പ്രയോഗങ്ങൾ

## അവലംബം
വാണിദാസ് എളയാവൂർ

അദ്ധ്യാപകൻ, പ്രഭാഷകൻ, എഴുത്തുകാരൻ എന്നീ നിലകളിൽ അറിയപ്പെടുന്ന ഒരു മലയാളിയാണ്‌ **വാണിദാസ് എളയാവൂർ‌**. യഥാർത്ഥ നാമം പി.വി. ഗംഗാധരൻ നമ്പ്യാർ . വിശിഷ്ട അദ്ധ്യാപകനുള്ള രാഷ്ട്രപതിയുടെ അവാർഡ് ലഭിച്ചിട്ടുണ്ട്. കേരള സാഹിത്യ അക്കാദമി അംഗമായിരുന്നു

## ജീവിതരേഖ
എം.വി. കൃഷ്ണൻ നമ്പ്യാരുടെയും പടിഞ്ഞാറേവീട്ടിൽ അമ്മാളു അമ്മയുടേയും മകനായി 1935 ജൂൺ 4- ന്‌ കണ്ണൂർ ജില്ലയിലെ എളയാവൂർ  ഗ്രാമത്തിൽ ജനനം. 36 വർഷത്തെ അദ്ധ്യാപനത്തിന്‌ ശേഷം കൂടാളി ഹൈസ്കൂളിൽ നിന്ന് വിരമിച്ചു. "സംഗം" വാരിക, "താളം" ത്രൈമാസിക,സോഷ്യലിസ്റ്റ് വ്യൂ സായാഹ്ന ദിനപത്രം എന്നിവയുടെ പത്രാധിപരായിരുന്നു.
## ഔദ്യോഗിക രംഗത്ത്
*കേരള സർക്കാർ ടെക്സ്റ്റ് ബുക്ക് കമ്മിറ്റി അംഗം
*സിലബസ് ഇവാല്വേഷൻ കമ്മിറ്റി അംഗം
*ബാലസാഹിത്യ ഇൻസ്റ്റിറ്റ്യൂട്ട് അംഗം
*തുഞ്ചൻ സ്മാരക മാനജിംഗ് കമ്മിറ്റി അംഗം
*നാഷണൽ കൗൺസിൽ ഫോർ ചൈൽഡ് എഡുക്കേഷൻ നിർ‌വാഹക സമിതി അംഗം
*കേരള ഗ്രന്ഥശാല സംഘം അഡ്വൈസറി ബോർഡ് അംഗം
## ഗ്രന്ഥങ്ങൾ
*പ്രസംഗം ഒരു കല (ഡി.സി ബുക്സ്)
*വടക്കൻ ഐതിഹ്യമാല (ഡി.സി ബുക്സ്)
*പ്രവാചക കഥകൾ(ഡി.സി ബുക്സ്)
*ഏകകബോധിനി
*ചിലമ്പൊലി
*ചന്ദനത്തൈലം
*കഥ പറയുന്ന കോലത്തുനാട്
*കഥകളുടെ നാട്
*വിചാരമേഖല
*ഖുർ‌ആന്റെ മുന്നിൽ വിനയാന്വിതം (ഇസ്ലാമിക് പബ്ലിഷിംഗ് ഹൗസ്)
*ഇസ്ലാം സംസ്കൃതി ചില സൗമ്യ വിചാരങ്ങൾ(ഇസ്ലാമിക് പബ്ലിഷിംഗ് ഹൗസ്)
*ജിഹാദ് സത്യവേത്തിന്റെ ആത്മഭാവം (ഇസ്ലാമിക് പബ്ലിഷിംഗ് ഹൗസ്)

## പുരസ്കാരങ്ങൾ
*എൻ.സി.ഇ.ആർ.ടി യുടെ അവാർഡ്("രചനയിൽ ഒരനുശീലനം" എന്ന പ്രബന്ധത്തിന്‌)
*ഇൻസ്റ്റിറ്റ്യൂട്ട് ഓഫ് എഡുക്കേഷൻ അവാർഡ് ("ഏകകബോധിനി" എന്ന ഗ്രന്ഥത്തിന്‌)
*ഇന്ദിരാഗാന്ധി സദ്ഭാവന അവാർഡ്
*മൈസൂർ മലയാള സാഹിത്യ വേദിയുടെ കൈരളി അവാർഡ്
*കെ.സി. അബ്ദുല്ല മൗലവി ചാരിറ്റബിൾ ഫൗണ്ടേഷൻ അവാർഡ്

## അവലംബം

*ഡി.സി ബുക്സ് പുഴ.കോം 

വർഗ്ഗം:1935-ൽ ജനിച്ചവർ
വർഗ്ഗം:ജീവിച്ചിരിക്കുന്നവർ
വർഗ്ഗം:ജൂൺ 4-ന് ജനിച്ചവർ
വർഗ്ഗം:അദ്ധ്യാപകർ
വർഗ്ഗം:മലയാളം എഴുത്തുകാർ
വർഗ്ഗം:മലയാളം പ്രഭാഷകർ
വർഗ്ഗം:കണ്ണൂർ ജില്ലയിൽ ജനിച്ചവർ
വർഗ്ഗം:വിദ്യാഭ്യാസപ്രവർത്തകർ
വർഗ്ഗം:കേരളത്തിലെ പ്രഭാഷകർ
പ്രകാശസംശ്ലേഷണം

thumb|right|250px|സമുദ്രത്തിലെ ഫൈറ്റോപ്ലാങ്ക്ടൺ, കരയിലെ സസ്യങ്ങൾ എന്നിവ ഉൾപ്പെടുന്ന പ്രകാശസംശ്ലേഷണത്തിന്റെ ആഗോള വിതരണം.
thumb|right|250px|സസ്യങ്ങളിൽ നടക്കുന്ന പ്രകാശ സംശ്ലേഷണത്തിന്റെ രാസസൂത്രവാക്യം
ഹരിതസസ്യങ്ങൾ, ആൽഗകൾ, ചിലതരം ബാക്റ്റീരിയകൾ എന്നിവ, സൂര്യനിൽ നിന്നുള്ള ഊർജ്ജം ഉപയോഗിച്ച്, കാർബൺ ഡയോക്സൈഡിനെ കാർബോ ഹൈഡ്രേറ്റുകൾ (പഞ്ചസാര) ആക്കിമാറ്റുന്ന പ്രക്രിയയെയാണ്‌ **പ്രകാശസംശ്ലേഷണം**(Photosynthesis) എന്ന് പറയുന്നത്. കാർബൺ ഡയോക്സൈഡും ജലവും ഉപയോഗപ്പെടുത്തുന്ന ഈ പ്രക്രിയയിലെ ഉപോല്പ്പന്നമാണ്‌ ഓക്സിജൻ. ഭൗമാന്തരീക്ഷത്തിലെ ഓക്സിജന്റെ നില പരിപാലിക്കുന്ന ഈ പ്രവർത്തനം മിക്കവാറും എല്ലാ ജീവികളുടെയും പ്രത്യക്ഷമോ പരോക്ഷമോ ആയ ഊർജ്ജസ്രോതസ്സുമാണ്.

ഹരിത കണത്തിൽ അടങ്ങിയിട്ടുള്ള ഹരിതകം a, ഹരിതകം b, കരോട്ടിൻ, സാന്തോഫിൽ എന്നീ വർണ്ണകങ്ങളാണ് പ്രകാശസംശ്ലേഷണത്തിനു സഹായിക്കുന്നത്. ഈ വർണ്ണകങ്ങളാള് പ്രകാശത്തിൽനിന്നുമുള്ള ഊർജ്ജം ആഗിരണം ചെയ്യുന്നത്, സസ്യങ്ങളിൽ ‍ഈ പ്രോട്ടീനുകൾ ക്ലോറോപ്ലാസ്റ്റുകളിൽ കാണപെടുമ്പോൾ ബാക്റ്റീരിയകളിൽ ഈ പ്രോട്ടീനുകൾ കോശഭിത്തിയിലാണ്‌ (plasma membrane) കാണപ്പെടുന്നത്. ഹരിതകം ആഗിരണം ചെയ്യുന്ന ഊർജ്ജത്തിൽ കുറച്ചുഭാഗം അഡിനോസിൻ ട്രൈ ഫോസ്ഫേറ്റ് (adenosine triphosphate - ATP)രൂപത്തിൽ ശേഖരിക്കപ്പെടുന്നു, ബാക്കി ഊർജ്ജം, ജലത്തിൽനിന്നും ഇലക്ട്രോണുകളെ വേർപ്പെടുത്താൻ ഉപയോഗിക്കുന്നു. ഇങ്ങനെ സ്വതന്ത്രമാക്കപ്പെട്ട ഇലക്ട്രോണുകൾ ഉപയോഗിച്ച് കാർബൺ ഡയോക്സൈഡും ജലവും കൂടുതൽ സങ്കീർണ്ണമായ, അന്നജം തുടങ്ങിയ  ഓർഗാനിൿ സംയുക്തങ്ങളായി മാറുന്നു. ഹരിതസസ്യങ്ങൾ, ആൽഗകൾ, സൈനോബാക്റ്റീരിയകൾ എന്നിവയിൽ കാൽവിൻ ചക്രം (Calvin cycle) എന്ന പ്രകാശസംശ്ലേഷണ രാസപ്രവർത്തനങ്ങളാണ് നടക്കുന്നത്, എന്നാൽ ക്ലോറോബിയം പോലെയുള്ള ചില ബാക്റ്റീരിയകളിൽ വിപരീതക്രെബ്സ് ചക്രം(reverse Krebs cycle) എന്നറിയപ്പെടുന്ന സംശ്ലേഷണരീതിയാണ് നടക്കുന്നതു്.

## പ്രകാശസംശ്ലേഷണത്തിലെ ഘട്ടങ്ങൾ
പ്രകാശസംശ്ലേഷണത്തിന് **പ്രകാശഘട്ടം,** **ഇരുണ്ടഘട്ടം** എന്നീ രണ്ടു ഘട്ടങ്ങളാണുളളത്. പ്രകാശഘട്ടം ഹരിതകണത്തിനുളളിലെ ഗ്രാനയിൽ വച്ചും ഇരുണ്ടഘട്ടം ഹരിതകണത്തിനുളളിലെ സ്ട്രോമയിൽ വച്ചും നടക്കുന്നു. പ്രകാശോർജ്ജത്തെ രാസോർജ്ജമാക്കി മാറ്റുന്ന പ്രവർത്തനത്തിലെ ആദ്യ ഘട്ടമാണ് പ്രകാശഘട്ടം. ഈ ഘട്ടത്തിൽ പ്രകാശത്തിലെ ഊർജ്ജം  **[[അഡിനോസിൻ ട്രൈഫോസ്ഫേറ്റ്]]**( Adenosine triphosphate-ATP),  **[[നാഫ്തലീൻ|നിക്കോട്ടിനമൈഡ് അഡിനിൻ ഡൈന്യൂക്ലിയോടൈഡ് ഫോസ്ഫേറ്റ്]]**(Nicotinamide Adenine dinucleotide phosphate-NADPH) എന്നീ ഊർജ്ജ തന്മാത്രകൾ  നിർമ്മിക്കുന്നതിനായി ഉപയോഗിക്കുന്നു. ജലം വിഘടിച്ചുണ്ടാകുന്ന ഹൈഡ്രജൻ സ്ട്രോമയിലേക്ക് മാറ്റപ്പെടുകയും, ഓക്സിജൻ സ്വതന്ത്രമാവുകയും ചെയ്യുന്നു.

## അവലംബം


വർഗ്ഗം:സസ്യശാസ്ത്രം
വർഗ്ഗം:പ്രകാശസംശ്ലേഷണം
അനുനാസികാതിപ്രസരം

വലിയ എഴുത്ത്കൊടുന്തമിഴ് പരിണമിച്ചാണ്‌ മലയാള ഭാഷ ഉണ്ടായത് എന്ന വാദത്തെ സാധൂകരിക്കാനായി എ.ആർ. രാജരാജവർമ്മ അവതരിപ്പിച്ച ആറു നയങ്ങളിൽ   ഒന്നാണ്‌ അനുനാസികാതിപ്രസരം. അനുനാസികവർണ്ണങ്ങൾ  അതിനടുത്ത് പിന്നാലെ വരുന്ന വരുന്ന വർണ്ണംഖരമാണെങ്കിൽ അതിനെ കടന്നാക്രമിച്ച്  അനുനാസികമാക്കിത്തീർക്കും. 
#അനുനാസികം മുമ്പും ഖരം പിമ്പുമായി കൂട്ടക്ഷരം വന്നാൽ അനുനാസികം ഇരട്ടിച്ചതിന്റെ ഫലം ചെയ്യും. ഉദാ: നിങ്കൾ(നിങ് +കൾ)=നിങ്ങൾ , വന്താൻ= വന്നാൻ , പഞ്ചി= പഞ്ഞി (ഇതിൽ ആദ്യത്തെ രൂപം തമിഴിലും രണ്ടാമത്തെ  രൂപം മലയാളത്തിലും കാണുന്നു). 
#ഖരവർണ്ണം പ്രത്യയത്തിന്റെ ആദ്യാക്ഷരമായി വരുന്നിടത്തെല്ലാം ഈ നിയമം സാർവത്രികമായി കാണുന്നു. ഇങ്ങനെയുള്ള പ്രത്യയങ്ങൾ രണ്ടെണ്ണമാണ്‌.'തു' എന്ന ഭൂതകാലപ്രത്യയവും 'കൾ'എന്ന ബഹുവചനപ്രത്യയവും. മറ്റുള്ള സ്ഥലങ്ങളിൽ ഈ നിയമം ചിലപ്പോൾ മാത്രമേ പ്രവർത്തിക്കുകയുള്ളു എന്ന് ഏ ആർ വ്യക്തമാക്കുന്നു. . 
## ഇതും കാണുക

*പുരുഷഭേദനിരാസം
*താലവ്യാദേശം
*സ്വരസംവരണം
*ഖിലോപസംഗ്രഹം
*അംഗഭംഗം

## അവലംബം
ഗുരുവായൂർ ലക്ഷ്മിക്കുട്ടി

thumb|ഗുരുവായൂർ ലക്ഷ്മിക്കുട്ടി
ഗുരുവായൂർ ക്ഷേത്രത്തിലെ ഒരു പിടിയാനയായിരുന്നു **ഗുരുവായൂർ ലക്ഷ്മിക്കുട്ടി**. 1923 -ലാണ് ഈ ആനയെ ഗുരുവായൂരിലേക്ക് നൽകിയത്. കേരളത്തിലെ നാട്ടാനകളിൽ ഏറ്റവും ഉയരം കൂടിയ പിടിയാനയായിരുന്നു ഇത്. ഗുരുവായൂർ ദേവസ്വം 1983-ൽ ഗജ റാണി എന്ന ബഹുമതി ഈ ആനയ്ക്ക് നൽകിയിട്ടുണ്ട്.. 1997-ൽ ഈ ആന ചെരിഞ്ഞു.

## അവലംബം
ചമ്പത്തിൽ ചാത്തുക്കുട്ടി മന്നാടിയാർ

പത്തൊമ്പതാം നൂറ്റാണ്ടിൽ കേരളത്തിൽ ജീവിച്ചിരുന്ന സംസ്കൃതനാടകവിവർത്തകനും കവിയുമാണ് **ചമ്പത്തിൽ ചാത്തുക്കുട്ടി മന്നാടിയാർ** (1857 - 1905). 
## ജീവിതരേഖ
1857-ൽ അന്നത്തെ കൊച്ചി രാജ്യത്ത് (ഇന്ന് പാലക്കാട് ജില്ല) ചിറ്റൂർ താലൂക്കിൽ ചമ്പത്തിൽ കുടുംബത്തിൽ ജനിച്ചു. പിതാവ് പാലക്കാട്ട് കേനാത്തുവീട്ടിൽ ചാമുമേനോൻ. മാതാവ് അമ്മു മന്നാടിശ്ശ്യാർ. സംസ്കൃത പണ്ഡിതനായ അപ്പു എഴുത്തശ്ശനു കീഴിൽ കാവ്യപരിചയം സമ്പാദിച്ചതിനുശേഷം ഉപരിപഠനത്തിനായി തൃശ്ശിവപേരൂർ ചെന്ന് വെങ്കിടാദ്രിശാസ്ത്രികളുടെ ശിഷ്യനായി.തിരുവിതാംകൂറിൽ പുതിയതായേർപ്പെടുത്തിയ വക്കീൽ പരീക്ഷ ജയിച്ച് 1880 മുതൽ രണ്ടു ‍വർഷക്കാലം മൂവാറ്റുപുഴ മുൻസിഫ്‌കോടതിയിൽ വക്കീലായി ജോലിനോക്കി. പിന്നീട് കൊച്ചിയിലെ വക്കീൽ പരീക്ഷ ജയിച്ചു. തൃശ്ശിവപേരുർ അപ്പീൽകോടതിയിൽ വ്യവഹരിക്കുന്നതിന്‌ അവിടെ താമസമുറപ്പിച്ചു. അക്കാലത്താണ് ഇദ്ദേഹത്തിന്റെ സാഹിത്യപ്രവർത്തനം പുഷ്കലമാവുന്നത്. കുറേക്കാലം  കേരളനന്ദിനി മാസികയുടെ പത്രാധിപരായിരുന്നു. മന്നാടിയാരുടെ സാഹിത്യ കൃതികളിൽ ശ്രദ്ധേയമായത് ഭവഭൂതിയുടെ ഉത്തരരാമചരിതം നാടകത്തിന്റെ വിവർത്തനമാണ്‌. ഇതു കൂടാതെ ജാനകീപരിണയം നാടകവും ഹാലാസ്യമാഹാത്മ്യം കിളിപ്പാട്ടും ഇദ്ദേഹം വിവർത്തനം ചെയ്തിട്ടുണ്ട്. സംഗീതനാടകവേദികളിലെ  ജനപ്രിയ നാടകങ്ങളായിരുന്നു ഉത്തര രാമചരിതവും  ജാനകീപരിണയവും. ഇവ കൂടാതെ പുഷ്പഗിരീശ സ്തോത്രം എന്ന ഒരു സംസ്കൃത കൃതിയും മന്നാടിയാരുടേതായിട്ടുണ്ട്. പൂങ്കുന്നിലെ ദേവനെ സ്തുതിച്ചുകൊണ്ട് എഴുതിയതാണിത്. സാഹിത്യം പോലെ തന്നെ  സംഗീതത്തിലും അദ്ദേഹത്തിന്‌ അഭിരുചി ഉണ്ടായിരുന്നു. സമുദായ പരിഷ്കരണ ശ്രമങ്ങളിലും മന്നാടിയാർ പങ്കെടുത്തിരുന്നുവെന്ന് പറയപ്പെടുന്നു. ആദ്യത്തെ ആരോഗ്യവകുപ്പ് മന്ത്രി,  എ.ആർ. മേനോൻ അമ്പാട്ട് അദ്ദേഹത്തിന്റെ പുത്രനാണ്‌. 1905-ൽ അന്തരിച്ചു.

## കൃതികൾ
*ഭവഭൂതിയുടെ ഉത്തരരാമചരിതം നാടകത്തിന്റെ വിവർത്തനം
*ജാനകീപരിണയം നാടകം
*ഹാലാസ്യമാഹാത്മ്യം കിളിപ്പാട്ട് 
*പുഷ്പഗിരീശ സ്തോത്രം (പുഷ്പഗിരീശസ്തോത്രംഗീതിവൃത്തത്തിൽ നൂറ്റിഇരുപതു ശ്ലോകങ്ങളിൽ ഉള്ള രാമായണകഥാസംഗ്രഹമാണ്. അതിന്ആര്യാശതകം എന്നും പേരുണ്ട്. )

## അവലംബം

വർഗ്ഗം:മലയാളകവികൾ
വർഗ്ഗം:മലയാളനാടകകൃത്തുക്കൾ
എൻ. കൃഷ്ണപിള്ള

സാഹിത്യപണ്ഡിതൻ, ഗവേഷകൻ, നാടകകൃത്ത്, അദ്ധ്യാപകൻ എന്നീ  നിലകളിൽ പ്രശസ്തനായ വ്യക്തി. കേരള ഇബ്സൻ എന്ന് ചില പണ്ഡിതന്മാർ  അദ്ദേഹത്തെ വിളിക്കുന്നു. 1916 സെപ്തംബർ 22-ംതിയ്യതി വർക്കലക്കടുത്തുള്ള ചെമ്മരുതിയിൽ ജനിച്ചു. വിദ്യാഭ്യാസം തിരുവനന്തപുരം ആർട്സ് കോളേജിൽ. 1938-ൽ എം എ ബിരുദം നേടി. 'കേരളസംസ്കാരത്തിലെ ആര്യാംശം' എന്ന വിഷയത്തിൽ തിരുവിതാംകൂർ സർവകലാശാലയിൽ ഗവേഷണം നടത്തി. കേരള സാഹിത്യ അക്കാദമിയുടെ ഏറ്റവും നല്ല നാടകത്തിനുള്ള അവാർഡ് 1958-ൽ 'അഴിമുഖത്തേക്ക്' എന്ന നാടകത്തിന് ലഭിച്ചു. 1972-ൽ 'തെരഞ്ഞെടുത്ത പ്രബന്ധങ്ങൾ'ക്ക് ഓടക്കുഴൽ അവാർഡ് ലഭിച്ചു.1987-ലെ സാഹിത്യ അക്കാമി അവാർഡ് 'പ്രതിപാത്രം ഭാഷണഭേദം'എന്ന ഗ്രന്ഥത്തിനാണ്‌ ലഭിച്ചത്. ഈ കൃതി സി.വി. രാമൻപിള്ളയുടെ നോവലുകളിലെ കഥാപാത്രങ്ങളുടെ സംഭാഷണ ശൈലിയെപ്പറ്റിയുള്ള ഒരാധികാരികമായ പഠനമാണ്‌.
1988 ജൂലൈ 10 ന് അന്തരിച്ചു.

## പ്രധാനകൃതികൾ
### പഠനങ്ങൾ
*കൈരളിയുടെ കഥ,
*പ്രതിപാത്രം ഭാഷണഭേദം
*അടിവേരുകൾ, 
*കാളിദാസൻ മുതൽ ഒ എൻ വി വരെ,
*നിരൂപണരംഗം. 
### നാടകങ്ങൾ
*ഭഗ്നഭവനം,
*കന്യക,
*അഴിമുഖത്തേക്ക്,
*ഇത്തിൾകണ്ണിയും കൂനാങ്കുരുക്കും, 
*എൻ കൃഷ്ണപ്പിള്ളയുടെ ലഘുനാടകങ്ങൾ 
*ബലാബലം,
*ദർശനം, 
*അനുരഞ്ജനം,
*മുടക്കുമുതൽ
*ചെങ്കോലും മരവുരിയും
*കുടത്തിലെ വിളക്ക്
*മരുപ്പച്ച
.

### ജീവചരിത്രം
*പ്രിയസ്മരണകൾ   

## അവലംബം

## പുറത്തേക്കുള്ള കണ്ണികൾ

വർഗ്ഗം:1916-ൽ ജനിച്ചവർ
വർഗ്ഗം: 1988-ൽ മരിച്ചവർ
വർഗ്ഗം:സെപ്റ്റംബർ 22-ന് ജനിച്ചവർ
വർഗ്ഗം:ജൂലൈ 10-ന് മരിച്ചവർ

വർഗ്ഗം:മലയാളം എഴുത്തുകാർ
വർഗ്ഗം:മലയാളനാടകകൃത്തുക്കൾ
വർഗ്ഗം:കേരള സാഹിത്യ അക്കാദമി പുരസ്കാരം ലഭിച്ചവർ
വർഗ്ഗം:ഓടക്കുഴൽ പുരസ്കാരജേതാക്കൾ
വർഗ്ഗം:വയലാർ പുരസ്കാരം ലഭിച്ചവർ
വർഗ്ഗം:കേരള സംഗീത നാടക അക്കാദമി പുരസ്കാരം ലഭിച്ചവർ
പങ്കജ് ഉദാസ്

ഭാരതത്തിലെ ഗസൽ ഗായകനായ **പങ്കജ് ഉദാസ്** (ജീവിതകാലം: 17 മെയ് 1951 – 26 ഫെബ്രുവരി 2024) ഉറുദു കവിതകളുടെ വരികൾ തന്റെ വേറിട്ട ശൈലിയിലൂടെ ആലപിച്ചു. "നാം"(1986) എന്ന ചിത്രത്തിലെ "ചിട്ടി ആയി ഹേ വതൻ" എന്ന ഹിറ്റ് ഗാനത്തിലൂടെയാണ്‌ പങ്കജ് ഉദാസ് ചലച്ചിത്ര രംഗത്ത് ശ്രദ്ധേയനായത്. ശരാശരി നിലവാരം മാത്രമുണ്ടായിരുന്ന ഈ ചിത്രത്തിന്റെ വൻ വിജയത്തിന്‌ അദ്ദേഹത്തിന്റെ ഗാനം ഒരു നിമിത്തമാവുകയായിരുന്നു. ഇതിന്‌ ശേഷം നിരവധി ആൽബങ്ങൾ അദ്ദേഹത്തിന്റേതായി ഇറങ്ങി. *എന്നുമീ സ്വരം* എന്ന മലയാള ആൽബത്തിൽ അനൂപ് ജലോട്ടക്കൊപ്പം പാടിയിട്ടുണ്ട്. നിരവധി സംഗീത പര്യടന പരിപാടികൾ അവതരിപ്പിക്കുകയും ധാരാളം ചിത്രങ്ങളിൽ പാടുകയും ചെയ്തു. ഗസൽ ആലാപനത്തിന്റെ രജതജൂബിലി പൂർത്തിയാക്കിയ അദ്ദേഹത്തിന്‌ 2006 ൽ ഭാരത സർക്കാർ പത്മശ്രീ പുരസ്കാരം നൽകി ആദരിച്ചു.

## ജീവിതരേഖ
ഗുജറാത്തിലെ രാജ്കോട്ടിനടുത്തുള്ള ജേത്പൂരിൽ ഒരു ജമീന്ദാർ കുടുംബത്തിലാണ്‌ പങ്കജ് ഉദാസ് ജനിച്ചത്. അച്ഛൻ:കേശുഭായ് ഉദാസ്. അമ്മ:ജിതുബേൻ ഉദാസ്. മൂന്ന് മക്കളിൽ ഏറ്റവും ഇളയവനാണ്‌ പങ്കജ്. ഇദ്ദേഹത്തിന്റെ മൂത്ത സഹോദരൻ മൻ‌ഹർ ഉദാസ് ഹിന്ദി ചലച്ചിത്ര ഗായകൻ എന്ന നിലയിൽ  ചെറിയ വിജയങ്ങളൊക്കെ നേടിയിട്ടുണ്ട്. ബോംബെയിലെ സെന്റ് സേവിയേഴ്സ് കോളേജിൽ പഠനം നടത്തി.

## മരണം
2024 ഫെബ്രുവരി 26-ന് മുംബൈയിലെ ബ്രീച്ച് കാൻഡി ഹോസ്പിറ്റലിൽ വെച്ച് ദീർഘകാലം നീണ്ടുനിന്ന അസുഖം (കാൻസർ പോലുള്ള ഭേദമാക്കാനാവാത്ത രോഗം) കാരണം 72 വയസ്സുള്ള പങ്കജ് ഉദാസ് അന്തരിച്ചു. ഇന്ത്യയുടെ പ്രധാനമന്ത്രി നരേന്ദ്ര മോദി.  അദ്ദേഹത്തിൻറെ മരണത്തിൽ അനുശോചനം രേഖപ്പെടുത്തി.   ശവസംസ്‌കാരം 2024 ഫെബ്രുവരി 27-ന് വോർലി മുംബൈയിലെ ഹിന്ദു ശ്മശാനത്തിൽ നടന്നു.

## അവലംബം


വർഗ്ഗം:ഗസൽ ഗായകർ
വർഗ്ഗം:പത്മശ്രീ പുരസ്കാരം ലഭിച്ചവർ
വർഗ്ഗം:ഗുജറാത്തികൾ
വർഗ്ഗം:1951-ൽ ജനിച്ചവർ
തീയൽ

കേരളീയരുടെ സദ്യകളിലെ ഒരു കറിയാണ് **തീയൽ**. സാധാരണയായി വെണ്ടയ്ക്ക, പാവക്ക, ചെറിയ ഉള്ളി, വഴുതനങ്ങ, ചെമ്മീൻ അഥവാ കൊഞ്ച്, ഉണക്ക മത്സ്യം തുടങ്ങിയ സാധനങ്ങൾ ഉപയോഗിച്ച് തീയൽ ഉണ്ടാക്കാവുന്നതാണ്.

മലയാളികൾ ഏറെ ഇഷ്ടപ്പെടുന്ന ഒരു കറിയാണിത്. ഒഴിക്കാനും തൊട്ടുകൂട്ടാനും ഈ കറി ഉപയോഗിക്കാറുണ്ട്. കട്ടി കൂട്ടി കുറിക്കിയെടുത്താൽ തൊടുകറിയാകും. ലൂസ് ആക്കിയാൽ ഒഴിച്ചു കറിയാകും.

**ചേരുവകൾ**

വെള്ളരിക്ക കഷ്ണങ്ങളാക്കിയത്  - ½ കപ്പ്

കത്തിരിക്ക കഷ്ണങ്ങളാക്കിയത് -  ½ കപ്പ്

മുരിങ്ങയ്ക്ക കഷ്ണങ്ങളാക്കിയത്  -  ½ കപ്പ്    

പടവലങ്ങ കഷ്ണങ്ങളാക്കിയത്  -  ½ കപ്പ്

ചെറിയഉള്ളി അരിഞ്ഞത്  - ½ കപ്പ്    

ചീനി അമരയ്ക്ക അരിഞ്ഞത്  -  ¼ കപ്പ്

തക്കാളി അരിഞ്ഞത്  -  ¼ കപ്പ്

പച്ചമുളക് ചെറുതായി അരിഞ്ഞത്  -  1 ടീസ്പൂൺ

പുളി വലിയ നെല്ലിക്ക വലുപ്പത്തില്

മുളക് പൊടി -  ½ ടീസ്പൂൺ

മല്ലി പൊടി  -  4 ടീസ്പൂൺ

മഞ്ഞൾപൊടി   - ¼ ടീസ്പൂൺ

കുരുമുളക്  - 4 എണ്ണം

ചിരകിയ തേങ്ങ  -  1 ½ കപ്പ്

വറ്റൽ മുളക്  - 4 എണ്ണം

കടുക്  - 1  ടീസ്പൂൺ

എണ്ണ, ഉപ്പ്, കറിവേപ്പില  - ആവശ്യത്തിന്

**തയ്യാറാക്കുന്ന വിധം**

അരിഞ്ഞുവച്ച കഷണങ്ങൾ ആവശ്യത്തിന് ഉപ്പ് , വെള്ളം ഇവ ചേർത്ത് വേവിക്കുക. അതേ സമയം ചീനിച്ചട്ടിയിൽ എണ്ണ ഒഴിച്ച് തേങ്ങ ഒരേപോലെ ബ്രൗൺ നിറമാകുന്ന വരെ വറുത്ത് മല്ലിപൊടി, കുരുമുളക്, മഞ്ഞൾപൊടി, ചെറിയഉള്ളി, കറിവേപ്പില ഇവ ചേർത്ത്  തീ  കുറച്ച് വയ്ക്കുക. കരിയാതെ ഇളക്കി കൊണ്ടേയിരിക്കണം. ഇത് തണുത്തശേഷം നല്ലപോലെ അരച്ച് പുളി പിഴിഞ്ഞ വെള്ളത്തിൽ കലക്കി ഇതിനോടൊപ്പം യോജിപ്പിച്ച് തിളപ്പിക്കുക. കഷ്ണങ്ങൾ വെള്ളമൊഴിച്ച് വേകിക്കുന്നതിനുപകരം എണ്ണയിൽ വഴറ്റി എടുക്കാവുന്നതും ആണ്. അങ്ങനെ ചെയ്യുകയാണെങ്കിൽ കറിയ്ക്ക് പ്രത്യേക സ്വാദുണ്ടായിരിക്കും. തിളച്ച കറിയിൽ വറ്റൽ മുളക്, കടുക്, കറിവേപ്പില ചേർത്ത് താളിച്ചു  ചേർക്കുക. ഊണിനു പറ്റിയ ഒരു സ്വാദിഷ്ഠമായ കറിയാണ്

വർഗ്ഗം:കറികൾ
യു.എസ്.ബി. ഫ്ലാഷ് ഡ്രൈവ്‌

thumb|right|സാധാരണയായി യു.എസ്.ബി. ഉപയോഗപ്പെടുത്തിയിരിക്കുന്നു എന്നു വ്യക്തമാക്കുന്ന ചിഹ്നം.
thumb|right|കമ്പ്യൂട്ടറിന് മുമ്പിലായുള്ള രണ്ട് യു.എസ്.ബി. പോർട്ടുകൾ.
thumb| 8 ജി.ബി.ഡാറ്റ സൂക്ഷിക്കാവുന്ന യു.എസ്.ബി. ഡ്രൈവ്

കമ്പ്യൂട്ടറിൽ ഉപയോഗിക്കുന്ന വേർപെടുത്താവുന്ന വിവരശേഖരണോപാധിയാണ്‌ **[[യു.എസ്.ബി.]] ഫ്ലാഷ് ഡ്രൈവ്‌**. ഹാർഡ് ഡിസ്ക്ക് പോലെ വിവരങ്ങൾ ശേഖരിച്ച് വെക്കാൻ സാധിക്കുമെന്നതാണ് യു.എസ്.ബി. ഒരു സംയോജിത യുഎസ്ബി ഇന്റർഫേസോടുകൂടിയ ഫ്ലാഷ് മെമ്മറി ഉൾപ്പെടുന്ന ഒരു ഡാറ്റാ സംഭരണ ഉപകരണമാണ്. മിക്കവയും 30 ഗ്രാം (1 ഔൺസ്)-ൽ താഴെയാണ് ഭാരം. 2000-ത്തിന്റെ അവസാനത്തിൽ വിപണിയിൽ ആദ്യമായി പ്രത്യക്ഷപ്പെട്ടതുമുതൽ, ഫലത്തിൽ മറ്റെല്ലാ കമ്പ്യൂട്ടർ മെമ്മറി ഉപകരണങ്ങളിലെയും പോലെ, വില കുറയുമ്പോൾ സംഭരണശേഷിയും വർദ്ധിച്ചു. ഇത് സാധാരണയായി നീക്കം ചെയ്യാവുന്നതും വീണ്ടും എഴുതാവുന്നതും ഒപ്റ്റിക്കൽ ഡിസ്കിനേക്കാൾ വളരെ ചെറുതുമാണ്. ഫ്ലാഷ് ഡ്രൈവിന്റെ പ്രത്യേകത. പെൻ ഡ്രൈവ്, ഫ്ലാഷ് മെമ്മറി, മെമ്മറി സ്റ്റിക് എന്ന പേരുകളിലെല്ലാം ഇത് അറിയപ്പെടുന്നു. ഒരു ഇഞ്ച് വലിപ്പമുള്ള ഫ്ലാഷ് ഡിസ്കുകൾ വരെ ഇപ്പോൾ ലഭ്യമാണ്. 32 മെഗാബൈറ്റ് മുതൽ മുകളിലേക്ക് വിവിധ രൂപത്തിലും സംഭരണ ശേഷിയിലുമുള്ള ഫ്ലാഷ് ഡിസ്കുകൾ ഇന്ന് വിപണിയിൽ ലഭ്യമാണ്. ഫ്ലാഷ് ഡ്രൈവുകൾ വാഹനങ്ങളിൽ ഘടിപ്പിച്ച് സംഗീതവും മറ്റും ആസ്വദിക്കാനുള്ള സംവിധാനവും വിപണിയിൽ ലഭ്യമാണ്. 2016 മാർച്ച് വരെ, 8 മുതൽ 256 ജിഗാബൈറ്റ് (GB) വരെയുള്ള ഫ്ലാഷ് ഡ്രൈവുകൾ പതിവായി വിറ്റഴിക്കപ്പെടുന്നു, അതേസമയം 512 GB, 1 ടെറാബൈറ്റ് (TB) യൂണിറ്റുകൾ കുറവാണ്.2018 ലെ കണക്കനുസരിച്ച്, സംഭരണ ശേഷിയുടെ കാര്യത്തിൽ ലഭ്യമായ ഏറ്റവും വലിയ ഫ്ലാഷ് ഡ്രൈവുകളാണ് 2 ടിബി(TB) ഫ്ലാഷ് ഡ്രൈവുകൾ. ചിലർ ഉപയോഗിക്കുന്ന മെമ്മറി ചിപ്പിന്റെ കൃത്യമായ തരം അനുസരിച്ച് 100,000 വരെ എഴുതുകയോ മായ്‌ക്കുകയോ ചെയ്യുന്ന സൈക്കിളുകൾ അനുവദിക്കുകയും സാധാരണ സാഹചര്യങ്ങളിൽ ഇത് (ഷെൽഫ് സ്റ്റോറേജ് സമയം) 10 മുതൽ 100 വർഷം വരെ നീണ്ടുനിൽക്കുമെന്ന് കരുതുന്നു.

യുഎസ്ബി ഫ്ലാഷ് ഡ്രൈവുകളുടെ സാധാരണ ഉപയോഗങ്ങൾ സ്റ്റോറേജ്, സപ്ലിമെന്ററി ബാക്കപ്പുകൾ, കമ്പ്യൂട്ടർ ഫയലുകളുടെ കൈമാറ്റം എന്നിവയാണ്. ഫ്ലോപ്പി ഡിസ്കുകൾ അല്ലെങ്കിൽ സിഡികൾ എന്നിവയുമായി താരതമ്യപ്പെടുത്തുമ്പോൾ, അവ ചെറുതും വേഗതയേറിയതും ഗണ്യമായി കൂടുതൽ ശേഷിയുള്ളതാണ്. അതിനാൽ തന്നെ കൂടുതൽ കാലം നിലനിൽക്കും. കൂടാതെ, ഫ്ലോപ്പി ഡിസ്കുകളേക്കാൾ വൈദ്യുതകാന്തിക ഇന്റഫെറൻസിന് സാധ്യത കുറവാണ്, കൂടാതെ പുറഭാഗത്ത് (സിഡികളിൽ നിന്ന് വ്യത്യസ്തമായി) കേടുപാടുകൾ സംഭവിക്കുന്നില്ല. എന്നിരുന്നാലും, ഏതൊരു ഫ്ലാഷ് സ്റ്റോറേജിലെയും പോലെ, വൈദ്യുതോർജ്ജത്തിന്റെ ദീർഘകാല അഭാവം മൂലം ബിറ്റ് ചോർച്ചയിൽ നിന്നുള്ള ഡാറ്റ നഷ്‌ടവും മോശം നിർമ്മാണം കാരണം സ്വയമേവയുള്ള കൺട്രോളർ പരാജയപ്പെടാനുള്ള സാധ്യതയും ഡാറ്റയുടെ ദീർഘകാല ആർക്കൈവിംഗിന് അനുയോജ്യമല്ലാതാക്കും. കൺട്രോളറിന്റെ ഫേംവെയർ, ഇന്റേണൽ ഡാറ്റ റിഡൻഡൻസി, എറർ കറക്ഷൻ അൽഗോരിതം എന്നിവയാൽ ഡാറ്റ നിലനിർത്താനുള്ള അതിന്റെ കഴിവിനെ ബാധിക്കുന്നു.
## ഉപയോഗം
യു.എസ്.ബി. സ്ലോട്ടിലാണ് സാധാരണ ഇത്തരം ഡ്രൈവുകൾ ബന്ധിപ്പിക്കുന്നത്. വാച്ച്, പേന, കണ്ണട എന്നിവയോടൊപ്പവും ഫ്ലാഷ് ഡ്രൈവുകൾ ലഭ്യമാവാറുണ്ട്. ഇവ പ്രത്യകം കേബിൾ ഉപയോഗിച്ചാണ് യു.എസ്.ബി പോർട്ടുമായി ബന്ധിപ്പിക്കുന്നത്. ചില ഓപറേറ്റിങ് സിസ്റ്റങ്ങൾ ഫ്ലാഷ് ഡ്രൈവിൽ നിന്നു തന്നെ ബൂട്ട് ചെയ്യിക്കാൻ സാധിക്കും. നമ്മൾ ഉപയോഗിക്കുന്ന ഓപ്പറേറ്റിങ്ങ്‌ സിസ്റ്റം കൂടെ കൊണ്ടു നടക്കാൻ ഇത് സഹായിക്കുന്നു.





## അവലംബം


വർഗ്ഗം:കമ്പ്യൂട്ടർ സംഭരണ ഉപാധികൾ
ചങ്ങരംകുളം

കേരളത്തിലെ മലപ്പുറം ജില്ലയിലെ പൊന്നാനി താലൂക്കിൽ പെട്ട ആലംകോട്, നന്നംമുക്ക് ഗ്രാമപഞ്ചായത്തുകളുടെ സംഗമസ്ഥാനമായ ഒരു ചെറുപട്ടണമാണ്‌ **ചങ്ങരംകുളം**. തൃശ്ശൂർ - കോഴിക്കോട് ഹൈവേയിൽ കുന്നംകുളത്ത് നിന്ന് ഏകദേശം പതിനഞ്ച് കിലോമീറ്റർ ദൂരെയാണ്‌ ഈ പ്രദേശം. ആലംകോട് പഞ്ചായത്തിലും നന്നമുക്ക് പഞ്ചായത്തിലുമായാണ് ഈ പ്രദേശം നിലകൊള്ളുന്നത്.  അടയ്ക്ക വ്യാപാരത്തിൽ പ്രസിദ്ധമാണ്‌ ചങ്ങരംകുളം. തൃശ്ശൂർ, പാലക്കാട് ജില്ലകളുടെ അതിർത്തിയിൽ നിന്ന് വളരെ അടുത്താണ് ചങ്ങരംകുളം.

## ചങ്ങരംകുളം ജംഗ്ഷൻ
നാലു റോഡുകളുടെ സംഗമമാണ്‌ ചങ്ങരംകുളം ജംഗ്ഷൻ.

* പടിഞ്ഞാറ്- നരണിപ്പുഴ, മൂക്കുതല, എരമംഗലം തുടങ്ങിയ പ്രദേശങ്ങളിലേക്കുള്ള റോഡ്.
* കിഴക്ക്- പാവിട്ടപ്പുറം , വളയംകുളം, കോക്കൂർ, കുന്നംകുളം, ഗുരുവായൂർ, ചാവക്കാട്, തൃശ്ശൂർ, ചാലിശ്ശേരി, പട്ടാമ്പി എന്നിവിടങ്ങളിലേക്കുള്ള റോഡ്.
* വടക്ക്- മാന്തടം, പന്താവൂർ, എടപ്പാൾ, കുറ്റിപ്പുറം, കോഴിക്കോട് പോകുന്ന റോഡ്.
* തെക്ക്- നന്നമുക്ക്, കല്ലൂർമ്മ, ആൽത്തറ പോകുന്ന റോഡ്.

ചുറ്റുഭാഗത്തുമുള്ള നിരവധി ഗ്രാമങ്ങൾ ആശ്രയിക്കുന്ന അങ്ങാടിയാണ്‌ ചങ്ങരംകുളം. ധാരാളം വ്യാപാര സ്ഥാപനങ്ങൾ ഇവിടെയുണ്ട്. മിക്കവാറും ബാങ്കുകൾക്ക് ഇവിടെ ശാഖകൾ ഉണ്ട്.

## സാംസ്കാരിക രംഗം
വിദ്യാഭ്യാസ വിദഗ്ദ്ധനായ പി. ചിത്രൻ നമ്പൂതിരിപ്പട്, അദ്ധ്യാപകനും എഴുത്തുകാരനുമായിരുന്ന യശശ്ശരീരനായ എൻ.എൻ.തലാപ്പിൽ, കവിയും പ്രഭാഷകനുമായ ആലങ്കോട് ലീലാകൃഷ്ണൻ, എഴുത്തുകാരൻ താഹിർ ഇസ്മായിൽ എന്നിവർ ചങ്ങരംകുളത്തുകാരാണ്.

## അവലംബം

## പുറത്തേക്കുള്ള കണ്ണികൾ

വർഗ്ഗം:മലപ്പുറം ജില്ലയിലെ ഗ്രാമങ്ങൾ
കെ.എം. പ്രഭാകരവാരിയർ

ഭാഷാശാസ്ത്രജ്ഞൻ, ഭാഷാ-സാഹിത്യ ഗവേഷകൻ, അദ്ധ്യാപകൻ എന്നീ നിലകളിൽ പ്രശസ്തനായ വ്യക്തിയാണ്‌ **ഡോ.കെ. എം. പ്രഭാകരവാരിയർ**.(17 ഡിസംബർ 1933 - 10 ജനുവരി 2010).

## ജീവിതരേഖ
1933 ഡിസംബർ 17-ന് മലപ്പുറം ജില്ലയിലെ വട്ടംകുളത്ത് സി ശങ്കരവാരിയരുടെയും കെ എം ലക്ഷ്മിക്കുട്ടി വാരസ്യാരുടേയും മകനായി  ജനിച്ചു . മദ്രാസ് പ്രസിഡൻസി കോളേജിൽ നിന്ന് ബി എ ഓണേഴ്സ്(1955) പാസായി. മദ്രാസ് സർവകലാശാലയിൽനിന്ന് എം.ലിറ്റ്(1961), അണ്ണാമലൈ സർവകലാശാലയിൽനിന്ന് ഭാഷാശാസ്ത്രത്തിൽ ഡിപ്ലോമ(1969), പി.എച്ച്.ഡി (1979) ബിരുദങ്ങൾ നേടി . ‘*വ്യാക്ഷേപകങ്ങളെക്കുറിച്ചൊരു പഠനം - മലയാളത്തെ മുൻനിർത്തി*‘ എന്ന വിഷയത്തിലായിരുന്നു ഗവേഷണം.  എഡിൻബറോ സർവകലാശാലയിൽനിന്നാണ്‌ ഭാഷാശാസ്ത്രത്തിൽ ബിരുദാനന്തരപഠനം(1972-73) നടത്തിയത്. അണ്ണാമല സർവകലാശാലാ  ഭാഷാശാസ്ത്രവിഭാഗത്തിൽ ലക്ചറർ(1961-76) മദ്രാസ് സർവകലാശാല മലയാളവിഭാഗത്തിൽ റീഡർ (1976-79),പ്രൊഫസർ,വകുപ്പ് മേധാവി (1979-94)എന്നീ നിലകളിൽ പ്രവർത്തിച്ചു. വിവിധ സർവകലാശാലകളുടെ വിദഗ്ദ്ധസമിതികളിലും യു.ജി.സി., യു.പി.എസ്.സി.എന്നീ അഖിലേന്ത്യാ സമിതികളിലും അംഗമായി പ്രവർത്തിച്ചിട്ടുണ്ട്. അവസാനകാലത്ത് മദ്രാസ് സർ‌വ്വകലാശാലയിൽ വിസിറ്റിങ് പ്രൊഫസറായിരുന്നു. രാമു കാര്യാട്ടിന്റെ 'മുടിയനായ പുത്രൻ‍‘ എന്ന ചിത്രത്തിൽ സഹ സംവിധായകനായി പ്രവർത്തിച്ച അദ്ദേഹം എട്ടു വർഷത്തോളം മദ്രാസ് ഫിലിം സെൻസർ ബോർഡ് ഉപദേശക സമിതിയിൽ അംഗമായിരുന്നു. ഭാര്യ: കെ. ഇന്ദിര;മക്കൾ: ബാബുരാജ്, ജയകാന്ത്.

76-ആം വയസ്സിൽ 2010 ജനുവരി 10-ന്‌ വാർദ്ധക്യസഹജമായ അസുഖത്തെത്തുടർന്ന് ചെന്നൈയിലെ തിരുവാണ്മിയൂർ തിരുവള്ളൂർ നഗറിലെ സ്വവസതിക്കു സമീപമുള്ള ആശുപത്രിയിൽവെച്ച് അന്തരിച്ചു.

## കൃതികൾ
ഡോ. പ്രഭാകരവാരിയരുടെ മുഖ്യകൃതികൾ:()
**ആധുനികഭാഷാശാസ്തം* (1972)
**കവിതയിലെ ഭാഷ* (1976)
**ശൈലീശില്പം* (1978)
**ഭാഷയും മനശാസ്ത്രവും* (1978)
**Studies in Malayalam Grammar* (1979)
**സ്വനിമവിജ്ഞാനം* (1980)
**ഗവേഷണപദ്ധതി* (1982)
**പൂർവ്വകേരളഭാഷ* (1982)
**Introduction to Research Theory* (1982)
**ഫക്കീർ മോഹൻ സേനാപതി* (വിവ.1985)
**ഞാനും നിങ്ങളും* (വിവ. 1985)
**തെളിവും വെളിവും* (1988)
**മൊഴിയും പൊരുളും* (1988)
**[[മലയാളവ്യാകരണസമീക്ഷ]]* (1998) 
**ഭാഷാവലോകനം* (1999)
**ഭാഷാശാസ്ത്രവിവേകം* (2002)
**മലയാളം മാറ്റവും വളർച്ചയും* (2004)
**മൊഴിവഴികൾ* (2006)
**ഭാഷ സാഹിത്യം വിമർശനം* (2007)

## പുരസ്കാരങ്ങൾ
*കുപ്പം ദ്രവീഡിയൻ സർവകലാശാലയുടെ 'മികച്ച ഗവേഷകനുള്ള അവാർഡ്‌ - മലയാളം - മാറ്റവും വളർച്ചയും എന്ന ഗ്രന്ഥത്തിനു്.
*1989 - വ്യാകരണം-ഭാഷാശാസ്ത്രം ഇവയ്ക്കുള്ള കേരള സാഹിത്യ അക്കാദമിയുടെ ഐ.സി.ചാക്കോ എൻഡോവ്‌മെന്റ്‌ അവാർഡ്‌ (*മൊഴിയും പൊരുളും*)
*1998 - 'തെളിവും വെളിവും' എന്ന ഗ്രന്ഥത്തിനു് ഉപന്യാസങ്ങൾക്കുള്ള കേരള സാഹിത്യ അക്കാദമിയുടെ സി.ബി. കുമാർ എൻഡോവ്മെന്റ് അവാർഡ്
*മലയാളം സ്‌കോളർ അവാർഡ്‌

## അവലംബം


*ജീവചരിത്രക്കുറിപ്പ്:മലയാളം മാറ്റവും വളർച്ചയും(2004), ഡോ.കെ. എം. പ്രഭാകരവാര്യർ . വള്ളത്തോൾ വിദ്യാപീഠം ,ശുകപുരം-679 576 എടപ്പാൾ

വർഗ്ഗം:1933-ൽ ജനിച്ചവർ
വർഗ്ഗം: 2010-ൽ മരിച്ചവർ
വർഗ്ഗം:ഡിസംബർ 17-ന് ജനിച്ചവർ
വർഗ്ഗം:ജനുവരി 10-ന് മരിച്ചവർ

വർഗ്ഗം:മലയാളം എഴുത്തുകാർ
വർഗ്ഗം:മലപ്പുറം ജില്ലയിൽ ജനിച്ചവർ
വർഗ്ഗം:കേരള സാഹിത്യ അക്കാദമി എൻഡോവ്മെന്റ് പുരസ്കാരം ലഭിച്ചവർ
വെള്ളയുടെ ചരിത്രം

മൈസൂർ സുൽത്താനായിരുന്ന ഹൈദരാലിയുടെ മലബാർ ആക്രമണത്തിന്റെ ഒരു പൂർണ്ണമായ ചിത്രം നൽകുന്ന മലയാള ഗ്രന്ഥവരിയാണ്‌ 'വെള്ളയുടെ ചരിത്രം അഥവാ വെള്ള എഴുതി വച്ച  ചരിത്രം' .കേരളത്തിലെ പഴയ നമ്പൂതിരി ഗ്രാമങ്ങളിലൊന്നായ പന്നിയൂരെ പ്രമാണിയായിരുന്ന 'വെള്ള'യാണ്‌ ഗ്രന്ഥത്തിന്റെ കർത്താവ്. കേരളോല്പത്തികളിൽ പരാമൃഷ്ടമായിട്ടുള്ള കുടുംബമാണ്‌ വെള്ളയുടേതെന്നാണ്‌ പണ്ഡിതന്മാരുടെ അഭിപ്രായം. കൊല്ല വർഷം 884 ൽ ആണ് വെള്ളയുടെ ജനനം. മലപ്പുറം ജില്ലയിലെ പൊന്നാനി താലൂക്കിലെ ഭാരതപ്പുഴയുടെ  തെക്കേകരയിൽ ഇദ്ദേഹത്തിന്റെ ഇല്ലം ഇപ്പോഴുമുണ്ട്.തവന്നൂരിലെ വെള്ളയുടെ ഗൃഹം വില്വമംഗലം സ്വാമിയാരുടെ ജന്മഗൃഹമാണെന്ന് അക്കിത്തം രേഖപ്പെടുത്തുന്നു.ഗ്രന്ഥം എഴുതുന്ന കാലത്ത് വെള്ളനമ്പൂതിരിക്ക് ഏതാണ്ട് 70 വയസ് പ്രായമുണ്ട്. 1755 മുതൽ 1780 വരെ നടന്ന യുദ്ധങ്ങൾക്കും ലഹളകൾക്കും അദ്ദേഹം ദൃക്സാക്ഷിയായിരുന്നു.മുതിരങ്ങാട് നാരായണൻ നമ്പൂതിരിയുടെ കൈവശം കിട്ടിയ കൈയ്യെഴുത്ത് പ്രതി കെ.പി. നാരായണപ്പിഷാരോടി  പരിശോധിക്കുകയും കടലാസിൽ പകർത്തിയെടുക്കുകയും ചെയ്തു.പിന്നീട് തൃശൂരിലുള്ള യോഗക്ഷേമം മാസികയിൽ അത് ഖണ്ഡശ്ശഃ പ്രസിദ്ധീകരിച്ചു. 1965ആഗസ്റ്റ് 25ന് വെള്ളമനയ്ക്കൽ  നാരായണൻ നമ്പൂതിരി പകർത്തിയ കടലാസ് പതിപ്പിനെ ആശ്രയിച്ച് ഡോ. എൻ എം നമ്പൂതിരി തയ്യാറാക്കിയ അച്ചടിച്ച പതിപ്പ്  വള്ളത്തോൾ വിദ്യാപീഠം പ്രസിദ്ധീകരിച്ചിട്ടൂണ്ട്.ഋജുവും ലളിതവുമായ ശൈലിയും സംക്ഷിപ്തതയും ഈ ഗ്രന്ഥത്തിന്റെ സവിശേഷതകളാണ്‌. മൂന്ന് ഭാഗങ്ങളായി രചിച്ചുട്ടുള്ള ഈ കൃതിക്ക് മലയാളസാഹിത്യ ചരിത്രത്തിൽ അപൂർവമായ സ്ഥാനമുണ്ടെന്ന് ഗവേഷകന്മാർ അഭിപ്രായപ്പെടുന്നു.ഇത് കേരളചരിത്രകൃതികളിൽ ആദ്യത്തെ നാട്ടുഗ്രന്ഥവും മലയാളത്തിലെ ഒന്നാമത്തെ ചരിത്രകൃതിയുമാണെന്ന് ചരിത്ര ഗവേഷകനായ ഡോ. എൻ എം നമ്പൂതിരി രേഖപ്പെടുത്തുന്നു. ഉദയമ്പേരൂർ സുന്നഹദോസിന്റെ കാനോനകളേക്കാളേക്കാളും മിഷണറി കൃതികളേക്കാളും ഈ ഗ്രന്ഥം ഗദ്യസാഹിത്യവികാസത്തിൽ സുപ്രധാനമാണെന്ന് ചില പണ്ഡിതന്മാരെങ്കിലും കരുതുന്നു.

വെള്ളയുടെ ചരിത്രം

https://drive.google.com/file/d/1sUBM1kFu5yGydzoziIowC0TXc0jCFHsv/view?usp=drivesdk

https://ml.m.wikipedia.org/wiki/%E0%B4%89%E0%B4%AA%E0%B4%AF%E0%B5%8B%E0%B4%95%E0%B5%8D%E0%B4%A4%E0%B4%BE%E0%B4%B5%E0%B5%8D:Narayanan_potti

## അവലംബം
സാമ്പത്തികശാസ്ത്രം

സാധനങ്ങളുടേയും സേവനങ്ങളുടേയും ഉത്പാദനം, വിതരണം, ഉപഭോഗം എന്നിവയെ കുറിച്ച് പഠിക്കുന്ന ഒരു സാമൂഹ്യശാസ്ത്രമാണ്‌ **സാമ്പത്തികശാസ്ത്രം**. വീട് എന്നർത്ഥമുള്ള ഒയ്കോസ്, നിയമം എന്നർത്ഥം വരുന്ന നോമോസ് എന്നീ രണ്ട് പദങ്ങൾ ചേർന്ന  ഒയ്കൊനോമിയ എന്ന പുരാതന ഗ്രീക്ക്  വാക്കിൽ നിന്നാണ്‌  സാമ്പത്തിക ശാസ്ത്രത്തിന്റെ ആംഗലേയ പദമായ ഇകണോമിക്സ്(Economics) എന്നത് രൂപം കൊള്ളുന്നത്.  പത്തൊമ്പതാം നൂറ്റാണ്ടിന്റെ ഒടുവിലായി രൂപം പ്രാപിച്ച  രാഷ്ട്രീയ സമ്പദ്‌വ്യവസ്ഥയുടെ വിശാലമായ മേഖലയിൽ നിന്നാണ്‌ ഇന്നത്തെ സാമ്പത്തികശാസ്ത്ര മാതൃക വികാസം പ്രാപിച്ചത് 
.  ലൊയ്നൽ റോബിൻസ് 1932 ൽ എഴുതിയ ഒരു പ്രബന്ധത്തിൽ‍ ആധുനിക സാമ്പത്തികശാസ്ത്രത്തെ ഇങ്ങനെ  ചുരുക്കി നിർ‌വചിക്കുന്നു:  "ആവശ്യങ്ങളും ബദൽ ഉപയോഗങ്ങളുള്ള പരിമിത വിഭവങ്ങളും തമ്മിലുള്ള ബന്ധമായി കണ്ട്  മനുഷ്യരുടെ പെരുമാറ്റെത്തെ കുറിച്ച് പഠനം നടത്തുന്ന ഒരു ശാസ്ത്രം".
ലഭ്യമായ വിഭവങ്ങൾക്ക് മനുഷ്യരുടെ എല്ലാ ആവശ്യങ്ങളെയും ആഗ്രഹങ്ങളെയും പൂർത്തീകരിക്കാൻ തികയാത്ത അവസ്ഥയെയാണ്‌ പരിമിതം(ദൗർലഭ്യം) എന്നത് കൊണ്ട് അർത്ഥമാക്കുന്നത്.  വിഭവങ്ങളുടെ ദൗർലഭ്യമില്ലെങ്കിൽ  പിന്നെ സാമ്പത്തിക പ്രശ്നമുണ്ടാവില്ല എന്ന് വി‍ശദീകരിക്കപ്പെടുന്നു. എന്നാൽ ലഭ്യമായ വിഭവങ്ങളുടെ അസന്തുലിതമായ വിതരണമാണ് ക്ഷാമത്തിന് കാരണമെന്ന് മറ്റൊരു സിദ്ധാന്തവുമുണ്ട്.

എങ്ങനെയാണ്‌ സാമ്പത്തിക വ്യവസ്ഥകൾ പ്രവർത്തിക്കുന്നതെന്നും എങ്ങനെയാണ്‌ സാമ്പത്തിക ഘടകങ്ങൾ ഇടപഴകുന്നെതെന്നും വിശദീകരിക്കലാണ്‌  സാമ്പത്തികശാസ്ത്രത്തിന്റെ ലക്ഷ്യം. വാണിജ്യം,ധനകാര്യം,സർക്കാർ എന്നിവയിൽ മാത്രമല്ല കുറ്റകൃത്യം,വിദ്യാഭ്യാസം,കുടുംബം,ആരോഗ്യം,നിയമം,രാഷ്ട്രീയം,മതം,സാമൂഹിക സ്ഥാപനങ്ങൾ,യുദ്ധം,,ശാസ്ത്രം തുടങ്ങിയ സർ‌വ്വ സമൂഹ മണ്ഡലങ്ങളിലും സാമ്പത്തിക വിശകലനങ്ങൾ ബാധകമാണ്‌. സമൂഹ്യ ശാസ്ത്രങ്ങളിലുള്ള സാമ്പത്തികശാസ്ത്രത്തിന്റെ വർദ്ധിച്ചു വരുന്ന മേൽകോയ്മ സാമ്പത്തിക ഇം‌പീരിയലിസമായിട്ടാണ്‌ വിശദീകരിക്കപ്പെടുന്നത്.

## അവലംബം

വർഗ്ഗം:സാമ്പത്തികം
വർഗ്ഗം:സാമൂഹ്യശാസ്ത്രം
വർഗ്ഗം:സാമ്പത്തികശാസ്ത്രം
അന്തർദേശീയ ക്രിമിനൽ കോടതി

ഐക്യരാഷ്ട്രസഭയുടെ 1998-ൽ റോമിൽ നടന്ന സമ്മേളനത്തിൽ രൂപം നൽകിയ ഉടമ്പടിയുടെ അടിസ്ഥാനത്തിലാണ് **അന്തർദേശീയ ക്രിമിനൽ കോടതി **(*International Criminal Court - I.C.C*) സ്ഥാപിതമായത്. ഇതു സംബന്ധിച്ച റോം പ്രമാണത്തിൽ (Rome Statute) 140-ഓളം രാജ്യങ്ങൾ ഒപ്പ് വച്ചിട്ടുണ്ട്. 2002 ജൂലായ് - 1ന് ഹേഗ് ആസ്ഥാനമായി ഈ കോടതി പ്രവർത്തനം ആരംഭിച്ചു. വംശഹത്യ, യുദ്ധക്കുറ്റങ്ങൾ, മാനവികതക്കെതിരായ കുറ്റകൃത്യങ്ങൾ എന്നിവ നടത്തുന്ന കുറ്റവാളികളെ വിചാരണ ചെയ്യുക എന്നതാണ് ഈ കോടതിയുടെ പ്രധാന ദൗത്യം. ന്യൂറംബർഗ് ട്രിബ്യൂണലിന്റേയും വംശഹത്യകൾ കൈകാര്യം ചെയ്ത യു. എൻ. ട്രിബ്യൂണലുകളിടേയും പരിഷ്കരിച്ച രൂപമാണ് -  അന്താരാഷ്ട്ര ക്രിമിനൽ കോടതി. 

വർഗ്ഗം:കോടതികൾ
അർത്ഥശാസ്ത്രം (വിവക്ഷകൾ)

താഴെ പറയുന്ന അർത്ഥങ്ങളിൽ **അർത്ഥശാസ്ത്രം** എന്ന സംജ്ഞ ഉപയോഗിക്കാം.

***[[അർത്ഥശാസ്ത്രം]]** - കൗടില്യന്റെ രാഷ്ട്രതന്ത്രത്തെക്കുറിച്ചുള്ള പ്രശസ്തഗ്രന്ഥം.
***[[അർത്ഥവിജ്ഞാനം]]** (Semantics) - ഭാഷാർത്ഥത്തെക്കുറിച്ച് പഠിക്കുന്ന ഭാഷാശാസ്ത്രശാഖ.
***[[സാമ്പത്തികശാസ്ത്രം]]** (Economics) - സമ്പത്തിന്റെ വിനിമയത്തെക്കുറിച്ച് പഠിക്കുന്ന സാമൂഹികശാസ്ത്രശാഖ.
വേഡ് പ്രോസസർ

[250px|thumb|[Pages]]
[250px|thumb|[OpenOffice.org Writer]]
[250px|thumb|[KWord]]
[250px|thumb|[LyX]]

ലേഖനങ്ങൾ തയ്യാറാക്കുവാനും മാറ്റങ്ങൾ വരുത്തുവാനും ഉപയോഗിക്കുന്ന ആപ്ലിക്കേഷൻ സോഫ്റ്റ്‌വെയറാണ്‌ **വേഡ് പ്രോസസർ** (). ഇതുപയോഗിച്ച് ലേഖനങ്ങൾ,കത്തുകൾ,നോട്ടീസുകൾ അങ്ങനെ വിവിധതരം എഴുത്തുരൂപങ്ങൾ നിർമ്മിക്കുവാനും അവയെ അടുക്കും ചിട്ടയോടുംകൂടി ക്രമീകരിക്കാനും അക്ഷരത്തെറ്റുകളും വ്യാകരണത്തെറ്റുകളും കണ്ടെത്താനും തിരുത്തുവാനും കഴിയും. 

1970 കളിലും 80 കളിലും പ്രചാരത്തിലിരുന്ന ലേഖനങ്ങൾ തിരുത്താനായി മാത്രം ഉപയോഗിച്ചിരുന്ന കമ്പ്യൂട്ടറുകളെയും വേഡ് പ്രോസസർ എന്നു പറഞ്ഞിരുന്നു. ഇവയിൽ ഇലക്ട്രോണിക് ടൈപ്പ്റൈറ്ററിന്റെയും കീബോർഡിന്റെയും ഉപയോഗങ്ങൾ സമന്വയിപ്പിച്ചിരുന്നു.

ഏറ്റവും ആദ്യം പേഴ്സണൽ കമ്പ്യൂട്ടർ ഉപയോഗപ്പെടുത്താൻ തുടങ്ങിയ ആപ്ലിക്കേഷനുകളിലൊന്നാണ് വേഡ് പ്രോസസിംഗ്. ആധുനിക വേഡ്പ്രോസസറുകളെല്ലാം ഗ്രാഫിക്കൽ ഇന്റർഫേസ് ഉപയോഗപ്പെടുത്തുന്നു. അതുപോലെ എങ്ങനെ എഡിറ്റ് ചെയ്തുവോ അ‌ങ്ങനെ തന്നെ ലഭിക്കുന്ന (What You See Is What You Get | WYSIWYG) രീതിയിലാണ് മിക്ക വേഡ് പ്രോസസറുകളും പ്രവർത്തിക്കുന്നത്.

## പശ്ചാത്തലം
കമ്പ്യൂട്ടർ സാങ്കേതികവിദ്യയിൽ നിന്ന് വേഡ് പ്രോസസറുകൾ വികസിപ്പിച്ചില്ല. പകരം, അവ മെക്കാനിക്കൽ മെഷീനുകളിൽ നിന്ന് പരിണമിച്ചു, പിന്നീട് അവ കമ്പ്യൂട്ടർ ഫീൽഡുമായി ലയിച്ചു.എഴുത്തിന്റെയും എഡിറ്റിംഗിന്റെയും ഭൗതിക വശങ്ങളുടെ ക്രമാനുഗതമായ യാന്ത്രികവൽക്കരണത്തിന്റെ കഥയാണ് വേഡ് പ്രോസസ്സിംഗിന്റെ ചരിത്രം, തുടർന്ന് അത് കോർപ്പറേഷനുകൾക്കും വ്യക്തികൾക്കും ലഭ്യമാക്കുന്നതിനുള്ള സാങ്കേതികവിദ്യയുടെ പരിഷ്കരണത്തിലേക്കുള്ള കഥയാണ്.

1970-കളുടെ തുടക്കത്തിൽ അമേരിക്കൻ ഓഫീസുകളിൽ വേഡ് പ്രോസസ്സിംഗ് എന്ന പദം പ്രത്യക്ഷപ്പെട്ടത് ടൈപ്പിസ്റ്റുകൾക്ക് ജോലി കാര്യക്ഷമമാക്കുക എന്ന ആശയത്തെ കേന്ദ്രീകരിച്ചായിരുന്നു, എന്നാൽ ഉടൻ തന്നെ അർത്ഥം മുഴുവൻ എഡിറ്റിംഗ് സൈക്കിളിന്റെയും ഓട്ടോമേഷനിലേക്ക് മാറി.

ആദ്യം, വേഡ് പ്രോസസ്സിംഗ് സിസ്റ്റങ്ങളുടെ ഡിസൈനർമാർ നിലവിലുള്ള സാങ്കേതികവിദ്യകൾ ഉയർന്നുവരുന്നവയുമായി സംയോജിപ്പിച്ച് സ്റ്റാൻഡ്-എലോൺ ഉപകരണങ്ങൾ വികസിപ്പിക്കുകയും പേഴ്സണൽ കമ്പ്യൂട്ടറിന്റെ ഉയർന്നുവരുന്ന ലോകത്ത് നിന്ന് വ്യത്യസ്തമായ ഒരു പുതിയ ബിസിനസ്സ് സൃഷ്ടിക്കുകയും ചെയ്തു. 1950-കൾ മുതൽ ബിസിനസ്സ് അഡ്മിനിസ്ട്രേഷനിൽ കമ്പ്യൂട്ടറുകളുടെ പ്രയോഗമായിരുന്ന കൂടുതൽ പൊതുവായ ഡാറ്റാ പ്രോസസ്സിംഗിൽ നിന്നാണ് വേഡ് പ്രോസസ്സിംഗ് എന്ന ആശയം ഉടലെടുത്തത്.

ചരിത്രത്തിൽ, മൂന്ന് തരം വേഡ് പ്രോസസ്സറുകൾ ഉണ്ട്: മെക്കാനിക്കൽ, ഇലക്ട്രോണിക്, സോഫ്റ്റ്വെയർ.
## മെക്കാനിക്കൽ വേഡ് പ്രോസസ്സിംഗ്
ആദ്യത്തെ വേഡ് പ്രോസസ്സിംഗ് ഉപകരണം (ഒരു ടൈപ്പ് റൈറ്ററിന് സമാനമായി കാണപ്പെടുന്ന "അക്ഷരങ്ങൾ ട്രാൻസ്‌ക്രൈബുചെയ്യുന്നതിനുള്ള യന്ത്രം") ഹെൻറി മിൽ "ഇത്രയും വ്യക്തമായും കൃത്യമായും എഴുതാൻ കഴിവുള്ള ഒരു യന്ത്രത്തിന് പേറ്റന്റ് നേടി. " ഒരു നൂറ്റാണ്ടിലേറെ കഴിഞ്ഞ്, ടൈപ്പോഗ്രാഫർക്കായി വില്യം ഓസ്റ്റിൻ ബർട്ടിന്റെ പേരിൽ മറ്റൊരു പേറ്റന്റ് പ്രത്യക്ഷപ്പെട്ടു. പത്തൊൻപതാം നൂറ്റാണ്ടിന്റെ അവസാനത്തിൽ, ക്രിസ്റ്റഫർ ലാതം ഷോൾസ് ആദ്യമായി തിരിച്ചറിയാവുന്ന ടൈപ്പ്റൈറ്റർ സൃഷ്ടിച്ചു, അത് ഒരു വലിയ വലിപ്പമാണെങ്കിലും, അതിനെ "ലിറ്റററി പിയാനോ" എന്ന് വിശേഷിപ്പിച്ചു.

## വിവിധ വേഡ് പ്രോസസറുകൾ
* മൈക്രോസോഫ്റ്റ് വേഡ്
* ഓപ്പൺ ഓഫീസ് റൈറ്റർ
* വേഡ് പെർഫെക്റ്റ്
* പേജസ്
* അബീവേഡ്
* കെ വേഡ്
* വേഡ്സ്റ്റാർ
## അവലംബം

വർഗ്ഗം:ഓഫീസ് സോഫ്റ്റ്‌വെയർ
വർഗ്ഗം:വേഡ് പ്രോസസറുകൾ
ഹൈഡ്രജൻ സൾഫൈഡ്

H2S എന്ന രാസനാമമുള്ള ഒരു രാസ സം‌യുക്തമാണ്‌ **ഹൈഡ്രജൻ സൾഫൈഡ് **. ഇതു നിറമില്ലാത്തതും, വിഷമയവും,അത്യധികം ജ്വലനശേഷിയുള്ളതുമായ വാതകമാണ്‌. ചീഞ്ഞ മുട്ടയുടെ ഗന്ധമുള്ള ഇത് വെള്ളത്തിൽ അലിഞ്ഞാൽ അമ്ലഗുണമുണ്ടാകുന്നു. ലോഹങ്ങളുമായി പ്രവർത്തിച്ച് അതിന്റെ സൾഫൈഡുകൾ ഉണ്ടാകുന്നു.
## അവലംബം
 

വർഗ്ഗം:ഹൈഡ്രജൻ സം‌യുക്തങ്ങൾ
വർഗ്ഗം:സൾഫർ സം‌യുക്തങ്ങൾ
പിഡ്ജിൻ

thumb|200px|right| പിഡ്ജിൻ പ്രധാന ജാലകം
thumb|200px|right| പിഡ്ജിൻ സംഭാഷണ ജാലകം
വിവിധ പ്ലാറ്റ്ഫോമുകളിൽ ഉപയോഗിക്കാവുന്ന ഒരു ഇൻസ്റ്റന്റ് മെസ്സേജിങ്ങ് ക്ലൈയന്റ് ആണ് പിഡ്ജിൻ. ഗെയിം (GAIM) എന്നാണ് ആദ്യം അറിയപ്പെട്ടിരുന്നത്. ലിബ്പർപിൾ എന്ന ലൈബ്രറി ഉപയോഗപ്പെടുത്തിയാണ് ഇത് പ്രവർത്തിക്കുന്നത്. ജിമെയിൽ,യാഹൂ,എയിം,എം.എസ്.എൻ തുടങ്ങി  ഇന്റർനെറ്റിൽ ഉപയോഗിക്കുന്ന വിവിധതരം പ്രോട്ടോക്കോളുകൾ പിഡ്ജിൻ പിൻതുണക്കുന്നു. 

2007 ൽ ഏതാണ്ട് 3 മില്യൺ ഉപയോക്താക്കൾ പിഡ്ജിൻ ഉപയോഗിക്കുന്നുണ്ടെന്നാണ് കണക്ക്.  പിഡ്ജിനും ലിബ് പർപിളും ഗ്നു പകർപ്പനുമതിപ്രകാരം പുറത്തിറക്കിയിട്ടുള്ളതാണ്. ഏറ്റവും പുതിയ വെർഷൻ 2.6.3 ആണ്.

വെർഷൻ 2.6.1 മുതൽ XMPP പ്രോട്ടോക്കോളിൽ ശബ്ദവും വീഡിയോയും ഉപയോഗപ്പെടുത്തിയുള്ള ചാറ്റിംഗിന് പിഡ്ജിൻ പിൻതുണനൽകുന്നു. ഇതുവഴി ഗ്നു ലിനക്സിലും ഗൂഗിൾ ടോക്കിന് സമാനമായ സേവനം ലഭ്യമാണ്.

## ചരിത്രം
ഗ്നോം ജിടികെ ടൂൾകിറ്റ് ഉപയോഗപ്പെടുത്തി ഒബോൺ യൂണിവേഴ്സിറ്റിയിലെ മാർക്ക് സ്പെൻസറാണ് ഈ പ്രോഗ്രാം നിർമ്മിച്ചത്. 1999ലാണ് ഇതുണ്ടാക്കിയത് എന്നു കരുതപ്പെടുന്നു. എയിം (AIM | AOL Instent Messenger) ന്റെ ജിടികെ രൂപം നിർമ്മിക്കുക എന്ന ഉദ്ദേശത്തോടുകൂടിയാണ് ഇത് നിർമ്മിച്ചത്.
## പിൻതുണക്കുന്ന പ്രോട്ടോക്കോളുകൾ
thumb|200px|right| പിഡ്ജിൻ പിൻതുണക്കുന്ന പ്രോട്ടോക്കോളുകൾ
പിഡ്ജിൻ പിൻതുണയ്ക്കുന്ന പ്രോട്ടോക്കോളുകൾ ഇവയാണ്
* ബോൻജ്യൂർ (Bonjour (Apple's implementation of Zeroconf))
* ഗഡു-ഗഡു (Gadu-Gadu)
* ഇന്റർനെറ്റ് റിലേ ചാറ്റ് (Internet Relay Chat)
* ലോട്ടസ് സെയിംടൈം (Lotus Sametime)
* മൈസ്പേസ് ഐഎം (MySpaceIM)
*  ‍ഡോട്ട്നെറ്റ് മെസഞ്ചർ (.NET Messenger Service (commonly known as MSN Messenger or Windows Live Messenger) (no multimedia support))
*  നോവൽ ഗ്രൂപ്പ് വൈസ് (Novell GroupWise)
*  ഓസ്കാര് (OSCAR (AIM/ICQ/.Mac))
*  ക്യുക്യു (QQ)
*  സിംപിൾ (SIMPLE)
*  സ്ലിക് (SILC)
*  ക്സാംപ് (ഗൂഗിൾ ടോക്ക്) (XMPP (Google Talk, LJTalk, Gizmo5, ...))
*  യാഹൂ (Yahoo (only basic chat and file transfers))
*  സെയ്ഫർ (Zephyr)
വെർഷൻ 2.6.2 മുതൽ ഗൂഗിൾ ടോക്കുമായി വീഡിയോ പിന്തുണയും പിഡ്ജിനിൽ ലഭ്യമാണ്.

## ലിബ് പർപിൾ ഉപയോഗിക്കുന്ന മറ്റ് സോഫ്റ്റ് വെയറുകൾ
* മാക് ഒഎസിൽ ഉപയോഗിക്കുന്ന ഇൻസ്റ്റന്റ് മെസ്സേജിങ്ങ് ക്ലൈയന്റ് കൾ ഓഡിയം , പ്രോട്ടിയസ് എന്നിവ
* മീബൂ
* എംപതി
## പുറമെ നിന്നുള്ള കണ്ണികൾ

* പിഡ്ജിൻ വെബ്സൈറ്റ്
* പിഡ്ജിൻ പദ്ധതി താൾ  സോർസ്‌ഫോർജിൽ
* [irc://irc.freenode.net/pidgin #pidgin] on freenode
* പിഡ്ജിൻ ഉപയോഗിച്ച്  ഐ.ആർ.സി  - പിഡ്ജിൻ ഉപയോഗിച്ച് ഐ.ആർ.സിയിൽ ചെയ്യുന്നതെങ്ങനെയെന്ന് വിശദീകരിക്കുന്ന ലേഖനം.

## അവലംബം

വർഗ്ഗം:ആപ്ലിക്കേഷൻ സോഫ്റ്റ്‌വെയർ
വർഗ്ഗം:സ്വതന്ത്ര ഇൻസ്റ്റന്റ് മെസ്സേജിങ്ങ് ക്ലയന്റുകൾ
സൈക്ലിക്ക് റിഡണ്ടൻസി ചെക്ക്

കംപ്യൂട്ടറിൽ സൂക്ഷിച്ചിരിക്കുന്നതും നെറ്റ്‌വർക്കുകളിലൂടെ കൈമാറ്റം ചെയ്യപ്പെടുന്നതുമായ ഡാറ്റയിൽ യാദൃച്ഛികമായി വരുന്ന മാറ്റങ്ങളെ തിരിച്ചറിയാനുപയോഗിക്കുന്ന ഹാഷ് ഫങ്ഷനാണ് **സൈക്ലിക്ക് റിഡണ്ടൻസി ചെക്ക്** (CRC). ഈ രീതി പൂർണ്ണമായും ഭദ്രമല്ല. ടെലികമ്മ്യൂണിക്കേഷൻ നെറ്റ്‌വർക്കുകളിലും ഹാർഡ് ഡിസ്ക് ഡ്രൈവുകളിലും ഇത് സാധാരണയായി ഉപയോഗിക്കുന്നു. സിആർസി ഉപയോഗിക്കുന്ന ഉപകരണങ്ങൾ ഡാറ്റ സൂക്ഷിക്കുകയോ കൈമാറുകയോ ചെയ്യുമ്പോൾ ഡാറ്റയുടെ ബ്ലോക്കുകളോടൊപ്പം ചെറുതും നിശ്ചിത എണ്ണം അക്കങ്ങളുള്ളതുമായ ഒരു ദ്വയാംഗസംഖ്യാശ്രേണികൂടി സൂക്ഷിക്കുകയോ കൈമാറുകയോ ചെയ്യുന്നു. ഈ ശ്രേണിയെ സിആർസി കോഡ് എന്നും സിആർസി എന്നും വിളിക്കുന്നു. ഈ ഡാറ്റാ ബ്ലോക്ക് പിന്നീട് വായിക്കുമ്പോൾ (അഥവാ നെറ്റ്‌വർക്കിലെ മറ്റൊരു കംപ്യൂട്ടർ സ്വീകരിക്കുമ്പോൾ) ഈ കണക്കുകൂട്ടൽ അവർത്തിക്കുകയും സിആർസി കോഡ് ചേർച്ചയില്ലാത്തതാണെങ്കിൽ ഡാറ്റയിൽ മാറ്റം വന്നിട്ടുണ്ടെന്ന് മനസ്സിലാക്കുകയും ചെയ്യുന്നു. ഇതിനനുസരിച്ച് ഉപകരണത്തിന് ഡാറ്റയിലെ തെറ്റ് തിരുത്താനായി ഡാറ്റ വീണ്ടും വായിക്കുകയോ നെറ്റ്‌വർക്കിലൂടെ വീണ്ടും കൈമാറാനഭ്യർത്ഥിക്കുകയോ ചെയ്യാം.

സിആർസി കോഡ് ചേർക്കുന്നതുവഴി പുതുതായി വിവരങ്ങളൊന്നും ചേർക്കപ്പെടുന്നതിനാലും (അതായത്, കോഡ് റിഡണ്ടന്റ് (redundant) ആണ്) ഇതിലെ അൽഗൊരിതം സൈക്ലിക് കോഡുകളെ അടിസ്ഥാനമാക്കിയുള്ളതാണ് എന്നതിനാലുമാണ് ഈ രീതിക്ക് പേര് ലഭിച്ചത്. കോഡിനെയും ഏത് വലിപ്പമുള്ള ഡാറ്റയും ഇൻപുട്ട് ചെയ്ത് അതിനുള്ള നിശ്ചിത നീളമുള്ള കോഡ് ഔട്ട്പുട്ട് ചെയ്യുന്ന ഫങ്ഷനെയും സൂചിപ്പിക്കാൻ സിആർസി എന്ന വാക്ക് ഉപയോഗിക്കാം. ദ്വയാങ്കസംഖ്യാവ്യവസ്ഥ ഉപയോഗിക്കുന്ന കംപ്യൂട്ടറുകളിൽ പ്രാവർത്തികമാക്കാൻ എളുപ്പമാണ്, ഗണിതപരമായ വിശകലനം സരളമാണ്, നെറ്റ്‌വർക്കുകളിൽ ഡാറ്റ കൈമാറുമ്പോൾ ഉണ്ടാകുന്ന സാധാരണ പ്രശ്നങ്ങളെ (noise മൂലമുള്ളവ) തിരിച്ചറിയുന്നതിൽ നല്ല പ്രകടനം കാഴ്ചവക്കുന്നു എന്ന കാരണങ്ങളാൽ ഇത് തെറ്റുകൾ കണ്ടുപിടിക്കാനായി വ്യാപകമായി ഉപയോഗിക്കപ്പെടുന്നു. ഡബ്ലിയു. വെസ്ലി പീറ്റർസണാണ് സിആർസി കണ്ടെത്തിയത്. 1961-ൽ ഇത് അദ്ദേഹം പ്രസിദ്ധീകരിച്ചു. എതർനെറ്റിലും മറ്റും ഉപയോഗിക്കപ്പെടുന്നതും ഐഇഇഇയുടെ ശുപാർശയുള്ളതുമായ 32-ബിറ്റ് സിആർസി 1975-ൽ പുറത്തുവന്നു

## ആമുഖം
സിആർസി കണക്കാക്കുന്ന രീതി സംഖ്യകളെ ഹരിക്കാനായി സാധാരണ ഉപയോഗിക്കുന്ന രീതിക്ക് സമാനമാണ്. ഹരണത്തിൽ വരുന്ന ശിഷ്ടമാണ് സിആർസിയായി ഉപയോഗിക്കുന്നത്. എന്നാൽ ഇവിടെ മണ്ഡലം സാധാരണ സംഖ്യകളിൽ നിന്ന് വ്യത്യസ്തമായി finite field ആണ്. ഇക്കാരണത്താൽ, ബഹുപദങ്ങളെ ഹരിക്കുന്നതിനോടാണ് ഈ രീതിക്ക് കൂടുതൽ സാമ്യം. ശിഷ്ടത്തിന്റെ നീളം ഹാരകത്തിന്റെതിനെക്കാൾ കുറവായിരിക്കും എന്നതിനാൽ സിആർസിയുടെ നീളം ഒരു നിശ്ചിത നീളത്തിലും കുറവായിരിക്കും.

ഏത് ഫൈനൈറ്റ് ഫീൽഡുപയോഗിച്ചും സിആർസി സൃഷ്ടിക്കാം എന്നുണ്ടെങ്കിലും ദ്വയാങ്കസംഖ്യകളുടെ ഗാൽവ മണ്ഡലമായ GF(2) ആണ് സാധാരണ ഉപയോഗിക്കാറ്. 0,1 എന്ന രണ്ട് അംഗങ്ങളുള്ളതും സങ്കലനത്തിന്റെ സ്ഥാനത്ത് XOR, ഗുണനത്തിന്റെ സ്ഥാനത്ത് AND എന്നി സംക്രിയകൾ ഉപയോഗിക്കുന്നതുമായ മണ്ഡലമാണിത്.

## പാരിറ്റി ബിറ്റ്
ഡാറ്റയിലെ തെറ്റുകൾ കണ്ടെത്താൻ വ്യാപകമായി ഉപയോഗിക്കപ്പെടുന്ന പാരിറ്റി ബിറ്റ് യഥാർത്ഥത്തിൽ സിആർസിയുടെ ഒരു പ്രത്യേക രൂപമാണ്. ഒരു ഡാറ്റ ബ്ലോക്കിലെ വില 1 ആയ ബിറ്റുകളുടെ എണ്ണം എല്ലായ്പ്പോഴും ഇരട്ടസംഖ്യയായി (അഥവാ ഒറ്റസംഖ്യയായി) വരുന്ന രീതിയിൽ ബ്ലോക്കിന്റെ അവസാനം ഒരു ബിറ്റ് ചേർക്കുകയാണ് ഈ രീതിയിൽ ചെയ്യുന്നത്. സിആർസി കണക്കുകൂട്ടുമ്പോൾ ബഹുപദമായി x+1 ഉപയോഗിച്ചാൽ even parity bit (ഡാറ്റ ബ്ലോക്കിലെ വില 1 ആയ ബിറ്റുകളുടെ എണ്ണം എല്ലായ്പ്പോഴും ഇരട്ടസംഖ്യയായി വരുന്ന രീതി) ലഭിക്കും.

## അവലംബം

വർഗ്ഗം:കമ്പ്യൂട്ടർ സുരക്ഷ
ഐവർകാല

കൊല്ലം ജില്ലയിലെ, കുന്നത്തൂർ താലൂക്കിലെ ഒരു  ഗ്രാമമാണ് **ഐവർകാല**. പാണ്ഡവരുടെ വനവാസകാലത്ത് അവർ ഈ ദേശത്ത് ഒളിവിൽ താമസിച്ചുവെന്നാണ് ഐതിഹ്യം. അതിനാലാണത്രെ ഐവർകാലക്കു ഈ പേർ കിട്ടിയത് (അഞ്ച് പേർ - ഐവർ - കാല.). വികസനം അധികമൊന്നും കടന്നുവന്നിട്ടില്ലാത്ത ഈ ഗ്രാമത്തിലെ ആകെയുള്ള വ്യവസായ ശാലകൾ മൂന്ന് കശുവണ്ടിഫാക്ട്റികളും  ഇഷ്ടിക കളങ്ങളുമാണ്‌.ഈ ഗ്രാമത്തിൽ ചിരപുരാതനങ്ങളായ അഞ്ചു ക്ഷേത്രങ്ങളും ഉണ്ട് ,തൃക്കേതേശ്വരം ശിവക്ഷേത്രം, കീച്ചപ്പള്ളിൽ ദേവിക്ഷേത്രം ,ഭരണിക്കാവ് സുബ്രഹ്മണ്യസ്വാമിക്ഷേത്രം , ഗണപതി ക്ഷേത്രം, തെറ്റിമുറി ശ്രീകൃഷ്ണസ്വാമിക്ഷേത്രം എന്നിവയാണ്.ഈ ഗ്രാമം രണ്ടു കരകളായി തിരിച്ചിരിക്കുന്നു ,ഐവർകാല കിഴക്ക്,പടിഞ്ഞാറു,ഗ്രാമത്തിന്റെ കിഴക്ക് തെക്ക് അതിർത്തികൾ കല്ലടയാർ ആണ് ,

.
അമീർ ഖുസ്രൊ

പേർഷ്യൻ കുടുംബപാരമ്പര്യത്തിൽ പെടുന്ന ഇന്ത്യയിലെ ഒരു സംഗീതജ്ഞനും, പണ്ഡിതനും,കവിയുമായിരുന്നു **അമീർ ഖുസ്രൊ ദഹ്‌ലവി**(1253-1325 CE). അബുൽ ഹസ്സൻ യമീനുദ്ദീൻ ഖുസ്രു എന്നതാണ്‌ ശരിയായ നാമം(പേർഷ്യൻ: ابوالحسن یمین‌الدین خسر: ഹിന്ദി:अबुल हसन यमीनुद्दीन ख़ुसरो ). ഇന്ത്യൻ ഉപഭൂഖണ്ഡത്തിലെ സാംസ്കാരിക ചരിത്രത്തിൽ അമീർ ഖുസ്രുവിന്‌ അനശ്വര സ്ഥാനമാണുള്ളത്. ഡൽഹിയിലെ സൂഫിവര്യൻ നിസാമുദ്ദീൻ ഔലിയയുടെ ശിഷ്യനായ അദ്ദേഹം ഒരു കവി മാത്രമല്ല പ്രതിഭാസമ്പന്നനായ സംഗീതജ്ഞനും കൂടിയായിരുന്നു. പേർഷ്യനിലും ഹിന്ദവിയിലും അദ്ദേഹം കവിതകൾ എഴുതി. തബല എന്ന വാദ്യോപകരണം ഇന്ത്യൻ സംഗീത ശാഖക്കായി കണ്ടെത്തിയതും അതിന്റെ ബോൽസുകൾ രൂപപ്പെടുത്തിയതും സമ്മാനിച്ചതും ഖുസ്രു ആണെന്ന് പറയപ്പെടുന്നു. അതുപോലെ സിത്താർ എന്ന സ്ട്രിംഗ് സംഗീത ഉപകരണവും ഖുസ്രുവിൻ്റെ സംഭാവനയാണ്.  

## ജീവിതരേഖ
ഉത്തർപ്രദേശിലെ എറ്റ ജില്ലയിലുള്ള പാട്യാലയാണ് ഇദ്ദേഹത്തിന്റെ ജന്മസ്ഥലം. ഇൽത്തുമിഷിന്റെ സേനാനായകരിലൊരാളായിരുന്ന സെയ്ഫുദ്ദീൻ ആണ് ഖുസ്രോയുടെ പിതാവ്. തുർക്കി വംശജനായിരുന്ന ഇദ്ദേഹം മംഗോൾ ആക്രമണത്തിനു മുമ്പ് ദൽഹിയിലേക്ക് പലാനം ചെയ്യുകയായിരുന്നു. ഖുസ്രോയുടെ മാതാവ് ഇന്ത്യക്കാരിയായ ഒരു മുസ്ലീം സ്ത്രീയായിരുന്നു. ഖുസ്രോയുടെ ഏഴാം വയസ്സിൽ അച്ഛൻ അന്തരിച്ചു. ചെറുപ്പകാലം മുതൽക്കേ ഖുസ്രോ കവിതയിലും തത്ത്വചിന്തയിലും താത്പര്യം പ്രകടിപ്പിച്ചിരുന്നു. സൂഫി സന്യാസിയായ ശേഖ് നിസാമുദ്ദീനാായിരുന്നു പേർഷ്യൻ കവിതയിൽ അദ്ദേഹത്തിന്റെ ഗുരു. പേർഷ്യൻ ക്ലാസിക്കൽ കവികളായ സനാഈ, ഖാക്കാനി, നിസാമി, സഅദി തുടങ്ങിയവരുടെ കൃതികളിൽ അമീറിന് തികഞ്ഞ അവഗാഹമുണ്ടായിരുന്നു.

വിവിധ രാജവംശങ്ങളിലെ സദസ്യനായിട്ടാണ് ഖുസ്രോ തന്റെ ജീവിതകാലം കഴിച്ചുകൂട്ടിയത്. അക്കാലത്തുനടന്ന പല സംഭവങ്ങളും ഖുസ്രോ തന്റെ കൃതികളിൽ പ്രതിപാദിച്ചിട്ടുണ്ട്. കൃത്യമായിപ്പറഞ്ഞാൽ, അടിമവംശം, തുഗ്ലക്ക് വംശം, ഖിൽജിവംശം എന്നിവയിലെ പതിനൊന്ന് രാജാക്കന്മാരുടെ ആശ്രിതനായി അദ്ദേഹം കഴിഞ്ഞിട്ടുണ്ട്. ജലാലുദ്ദീൻ ഖിൽജിയാണ് ഖുസ്രോയ്ക്ക് അമീർ പദവി നല്കിയത്. 1284ലെ മംഗോൾ ആക്രമണത്തിൽ തടവിലായ ഖുസ്രോ തന്ത്രപരമായി രക്ഷപ്പെട്ട്  ജലാലുദ്ദീൻ ഖിൽജിയുടെ കൊട്ടാരത്തിൽ അഭയം തേടുകയായിരുന്നു. മാത്രമല്ല ഖുസ്രോയ്ക്ക് 1200 തങ്കനാണയങ്ങൾ അടുത്തൂൺ നല്കുകയും ചെയ്തു.

ഖവ്വാലിയുടെ പിതാവായി ഖുസ്രുവിനെ പരിഗണിക്കപ്പെടുന്നു. ഹിന്ദുസ്ഥാനി ക്ലാസിക്കൽ സംഗീതത്തെ പേർഷ്യൻ, അറബിക് ഘടകങ്ങൾ കൊണ്ട് സമ്പുഷ്ടമാക്കിയതിലുള്ള പ്രശസ്തിയും അദ്ദേഹത്തിനുള്ളതാണ്‌. "ഖയാന", "തരാന" തുടങ്ങിയ സംഗീത രീതികളുടെ ഉപജ്ഞാതാവും ഖുസ്രുവാണ്‌.. തബലയുടെ കണ്ടുപിടിത്തവും പാരമ്പര്യമായി അമീർ ഖുസ്രുവിൽ ചാർത്തപ്പെടാറുണ്ട്.. സിത്താർ രൂപകല്പന ചെയ്തതും അമീർ ഖുസ്രു ആണെന്ന് കരുതപ്പെടുന്നു.ഗസൽ, റൂബി, ദൊബേതി, തർ‍കിബൻദ് എന്നിവ അദ്ദേഹം എഴുതിയിട്ടുണ്ട്. ജലാലുദ്ദീൻ ഖിൽജിയാണ് ഖുസ്രൊവിന് *അമീർ* സ്ഥാനം നൽകിയതു്. അലാവുദ്ദീൻ ഖിൽജിയുടെ ആസ്ഥാന കവിയായ ഇദ്ദേഹത്തെയാണ് ഇന്ത്യയുടെ തത്ത എന്നു വിളിക്കുന്നത്.

## അവലംബം

## പുറത്തേക്കുള്ള കണ്ണികൾ
* Amir Khusro at Kavita Kosh 

വർഗ്ഗം:ഉർദു കവികൾ
വർഗ്ഗം:സൂഫികൾ
വർഗ്ഗം:ഹിന്ദി കവികൾ
വർഗ്ഗം:സൂഫി കവികൾ
വർഗ്ഗം:1253-ൽ ജനിച്ചവർ
വർഗ്ഗം:1325-ൽ മരിച്ചവർ
വർഗ്ഗം:13-ആം നൂറ്റാണ്ടിലെ കവികൾ
വർഗ്ഗം:മുസ്ലിം കവികൾ
ഹാർഡ്‌വെയർ (വിവക്ഷകൾ)

*കമ്പ്യൂട്ടർ ഹാർഡ്‌വെയർ
*ഹാർഡ്‌വെയർ - പൊതുവെ, സാങ്കേതിക വിദ്യയിൽ ഭൌതികമായി കാണുവാനും അനുഭവിക്കുവാനും കഴിയുന്ന ഘടകങ്ങൾ
ഗ്രാമർ ഓഫ് ദ മലബാർ ലാംഗ്വേജ്

മലയാളഭാഷാവ്യാകരണത്തെക്കുറിച്ച് ഇംഗ്ലീഷിൽ എഴുതപ്പെട്ട ആദ്യത്തെ  ഗ്രന്ഥമാണ്,  **ഗ്രാമർ ഓഫ് ദ മലബാർ ലാംഗ്വേജ്**. ബ്രിട്ടീഷ് ഈസ്റ്റ് ഇന്ത്യ കമ്പനിയുടെ ബോംബെ ആസ്ഥാനത്തിൽ ഡോക്ടറായിരുന്ന റോബർട്ട് ഡ്രമ്മണ്ട് ആണ് ഈ വ്യാകരണ ഗ്രന്ഥത്തിന്റെ കർത്താവ്. *Grammar of the Malabar Language* എന്നാണ് ഇംഗ്ലീഷ് പേര്. 

ഈസ്റ്റിന്ത്യാ കമ്പനിയുടെ മെഡിക്കൽ എസ്റ്റാബ്ലിഷ്മെന്റാണ് ഗ്രാമർ ഓഫ് ദ മലബാർ ലാംഗ്വേജ് പ്രസിദ്ധീകരിച്ചത്.1799-ൽ ബോംബെയിലെ കുറിയർ പ്രിന്റിങ്ങ് ഓഫീസാണ് പുസ്തകം അച്ചടിച്ചത് പുറത്തിറക്കിയത്.കുറച്ചൊക്കെ മലയാളം മുൻപ് തന്നെ പഠിച്ചിരുന്ന റോബർട്ട് ഡ്രമ്മണ്ട് 1796- ൽ കേരളത്തിലെത്തി. വരാപ്പുഴയിലെ ബിഷപ്പ് ലൂയിസിന്റെ അതിഥിയായി താമസിച്ച് വ്യാകരണ പഠനം തുടർന്നു. ഉദ്യോഗസ്ഥനായ തോമസ് മോറിസ് കീറ്റിന്റെ സഹായം ഇക്കാര്യത്തിൽ ഏറെ ഉപയോഗപ്പെടുത്തി. പതിനെട്ടാം നൂറ്റാണ്ടിന്റെ ഒടുവിൽ മൈസൂർ ഇംഗ്ലീഷ് ആധിപത്യത്തിൽ അമർന്നു. അങ്ങനെ മൈസൂരിന്റെ കീഴിലായിരുന്ന മലബാറിലും ഈസ്റ്റിന്ത്യാകമ്പനിയുടെ ഭരണം നിലവിൽ വന്നു.ഈ സാഹചര്യത്തിൽ സാമാന്യ ജനതയുടെ സമ്മതി കരസ്ഥമാക്കാനും അവരെ നയപരമായി കീഴടക്കാനും പറ്റിയ മികച്ച ഉപാധി എന്ന നിലയിൽ മലയാള ഭാഷാ പഠനത്തിന് മുൻഗണന കൈവന്നു.അങ്ങനെയാണ് ഡ്രമ്മണ്ട് ഈസ്റ്റിന്ത്യാകമ്പനിയുടെ ഔദ്യോഗിക വിവർത്തകനായി നിയമിക്കപ്പെടത്. അദ്ദേഹം മലയാളം വാക്കുകൾ മലയാള ലിപിയിൽതന്നെ എഴിതിയിട്ട് അടുത്തു തന്നെ ഇംഗ്ലീഷ് ലിപിയിൽ ലിപ്യന്തരണം ചെയ്ത രൂപം കൊടുക്കുകയാണ് ഈ ഗ്രന്ഥത്തിൽ ചെയ്തിട്ടുള്ളത്. ഉദാ:ശക്തി -shakti.ഈ പുസ്തകത്തിനാവശ്യമായ ഫോണ്ടുകൾ നിർമ്മിച്ചത് ഭെരംജീ ജീജാഭായി എന്ന പാഴ്സിയാണെന്ന് കരുതുന്നു.
## കുറിപ്പുകൾ
**ക**.*മലയാളത്തിന്റെ ആദ്യ വ്യാകരണ ഗ്രന്ഥം ഒരിറ്റലിക്കാരൻ ലത്തീൻ ഭാഷയിൽ എഴുതിയ ഗ്രന്ഥമാണെന്നാണ് പൗലിനോസ് പാതിരി പറയുന്നത്.  വരാപ്പുഴ മെത്രാപ്പൊലീത്തയായിരുന്ന ആഞ്ജലോസ് ഫ്രാൻസിസ് ആണതിന്റെ ഗ്രന്ഥകാരൻ. [[ഗ്രമാത്തിക്കാ ലിംഗ്വേ വുൾഗാരിസ് മലബാറിച്ചേ]] എന്ന താൾ കാണുക.*

## പുറത്തേക്കുള്ള കണ്ണികൾ
* പുസ്തകം വിക്കികോമൺസിൽ
* ഗ്രാമർ ഓഫ് ദ മലബാർ ലാംഗ്വേജ് - ഗൂഗ്‌ൾ  ഇ-ബുക്

## അവലംബം

വർഗ്ഗം:മലയാളം അച്ചടിയുടെ ചരിത്രം
മാത്യു റെയലി

**മാത്യു റെയലി** (ജനനം 2 ജൂലൈ, 1974)ആസ്ട്രേലിയൻ ആക്ഷൻ-ത്രില്ലർ എഴുത്തുകാരനാണ്.
## ജീവചരിത്രം
സിഡ്നിയിലെ സെന്റ് അലോയ്ഡ്സ് കോളേജിൽ നിന്നും ഡിഗ്രി എടുത്തതിന് ശേഷമാണ് ആദ്യ പുസ്തകമായ ദ് കോൺടെസ്റ്റ് എഴുതുന്നത്. എന്നാൽ പ്രമുഖ പ്രസാധാകരും പുസ്തകം പ്രസിദ്ധീകരിക്കാൻ വിസമ്മതിച്ചു. അവസാനം കുടുംബത്തിൽ നിന്ന് കടം വാങ്ങിയ 300 ഡോളർ കൊണ്ട് സ്വന്തം നിലയ്ക്ക് റെയിലി പ്രസിദ്ധീകരിച്ചു. 
## പുസ്തകങ്ങൾ
### ചെറുകഥകൾ

## പുറം കണ്ണികൾ
*ഔദ്യോഗിക വെബ്സൈറ്റ്
*Official HCR site; currently a flash page teasing HCRII 
*A Matthew Reilly fan forum on which he occasionally appears (no longer active) 
*An interview of the author regarding HCR
*Official webpage at Simon & Schuster

വർഗ്ഗം:എഴുത്തുകാർ
വർഗ്ഗം:1974-ൽ ജനിച്ചവർ
അധോവായു

സസ്തനികളും മറ്റ് ചില ജന്തുക്കളും മലാശയത്തിലൂടെ പുറംതള്ളുന്ന ദഹനപ്രക്രീയയിലെ ഉപോല്പന്നങ്ങളായ വാതകങ്ങളുടെ മിശ്രിതമാണ് **അധോവായു (വളി, പൊറി, ഊച്ച് )** പലവിധത്തിൽ വയറ്റിൽ പെട്ടുപോകുന്ന വാതകങ്ങൾ ആണ് ഇങ്ങനെ പുറത്ത് പോകുന്നത്. ഇതിൽ ഭക്ഷണം കഴിക്കുമ്പോഴും കുടിക്കുമ്പോഴോ ഉള്ളിൽ പെടുന്നതൊ, രക്തത്തിൽ നിന്നും പുറംതള്ളപ്പെടുന്നതോ, ഭക്ഷണം ദഹിക്കുമ്പോൾ പുറത്ത് വരുന്നതൊ ആയിരിക്കാം. മലം വൻകുടലിൽ നിന്ന് മലാശയത്തിലേക്കെത്തുന്നതിന് സഹായിക്കുന്ന പെരിസ്റ്റാൽട്ടിക് പ്രക്രീയയിലൂടെത്തന്നെയാണ് അധോവായുവും മലാശയത്തുന്നത്.  

## മറ്റ് പേരുകൾ
വളി, പൊറി, കുശു, അമിട്ട്, ഊച്ച്, മണലൂതി, മനംപെരട്ടി, കാറ്റാടി, പേരപൊളിയൻ, വ്രിക്ഷംകുലുക്കി, ഗർഭംകലക്കി, മുശുക്ക്, അനിൽ കുമാർ, വളി വീരൻ, എന്നീ പേ രുകളിൽ അറിയപ്പെടുന്നു.

## ഘടന
സാധാരണയായി അധോവായുവിൽ 59% നൈട്രജൻ,21% ഹൈഡ്രജൻ, 9% കാർബൺ ഡൈ ഓക്സൈഡ്, 7% മീഥൈൻ, 4%ഓക്സിജൻ എന്നിവയാണുള്ളത്. ഒരു ശതമാനത്തിനടുത്ത് സൾഫർ ഡൈ ഓക്സൈഡ്, ഹൈഡ്രജൻ സൾഫൈഡ് എന്നിവയും ഉണ്ടാകാറുണ്ട്. അധോവായുവിന്റെ ഘടനയും രീതിയും ഒരാളുടെ ദഹനപ്രക്രിയയുമായി അഭേദ്യമായി ബന്ധപ്പെട്ടിരിക്കുന്നു.

## ശബ്ദം
അധോവായുവിന്റെ പ്രത്യേകതകളിലോന്ന് അതിന്റെ ശബ്ദമാണ്. അധോവായു പുറന്തള്ളുമ്പോഴുണ്ടാകുന്ന ശബ്ദം വയറ്റിനകത്തെ വായുവിന്റെ മർദ്ദം മൂലമാണുണ്ടാകുന്നത്. മലദ്വാരത്തിലെ സ്ഫിങ്ക്റ്റർ പേശിയുടെ കമ്പനം മൂലവും ചിലപ്പോഴൊക്കെ പൃഷ്ടം അടഞ്ഞിരിക്കുന്നത് മൂലവുമാണുണ്ടാകുന്നത്. ശബ്ദമില്ലാത്ത അധോവായുവിനെ ഊച്ച് എന്നാണ് വിളിക്കാറുള്ളത്. 

## ഗന്ധം
അധോവായുവിന് മണം നൽകുന്നത് അതിലെ സൾഫർ സാന്നിധ്യം ആണ്. കഴിക്കുന്ന ഭക്ഷണത്തിലെ സൾഫർ ഉള്ളടക്കം ആണ് ഇതിനെ സ്വാധീനിക്കുന്നത്.

വർഗ്ഗം:ശരീരശാസ്ത്രം
.es

**.es** എന്നത് സ്പെയിന് വേണ്ടിയുള്ള ഇൻറർനെറ്റ് കൺട്രി കോഡ് ടോപ് ലെവൽ ഡൊമെയ്നാണ്. നെറ്റ്വർക്ക് ഇൻഫർമേഷൻ സെൻറർ ഓഫ് സ്പെയിനാണ് ഈ ഡൊമെയ്ൻ കൈകാര്യം ചെയ്യുന്നത്.
## സെക്കൻഡ്-ലെവൽ ഡൊമെയ്ൻ
* .com.es - എല്ലാവർക്കും
* .nom.es - എല്ലാവർക്കും
* .org.es - എല്ലാവർക്കും
* .gob.es - സർക്കാർ സൈറ്റുകൾക്ക്
* .edu.es - വിദ്യാഭ്യാസ സ്ഥാപനങ്ങൾക്ക്
## പുറം കണ്ണികൾ
* IANA .es whois information 
* ESNIC website 
* ESreg .es whois server
* List of accredited registrars 

വർഗ്ഗം:സ്പെയിനിലെ വാർത്താവിനിമയം
വർഗ്ഗം:കൺട്രി കോഡ് ടോപ് ലെവൽ ഡൊമെയ്ൻ